Haggis Die nasionale gereg van  Skotland Tipe gereg Vleispoeding Hoofbestanddele Hart, lewer, long en pens van 'n skaap (of worsderm); uie, hawermeel, niervet, speserye Haggis is 'n tradisionele geurige Skotse vleisgereg bestaande uit die fyngemaalde harslag van 'n skaap (hart, lewer en long), met uie, hawermeel, niervet, speserye, sout en peper as smaakmiddels. Die hawermeel gee aan Haggis 'n ietwat swaarder tekstuur as wors. Die vleisvulsel word met vleissop vermeng, in 'n skaappens geplaas, toegevou en sowat drie ure lank gekook. Industrieel vervaardigde haggis, soos dit in supermarkte aangebied word, word eerder in 'n worsderm as 'n skaappens berei. Die Engelse 2001-uitgawe van Larousse Gastronomique gee 'n treffende beskrywing van die gereg: "Alhoewel sy beskrywing nie sommer aantreklik klink nie, het Haggis 'n uitstekende neutagtige tekstuur met 'n lekker geurige smaak." Danksy die gedig Address to a Haggis, wat deur Robert Burns, Skotland se nasionale digter, in 1787 geskryf is, word Haggis as die nasionale gereg van Skotland beskou.


Chongzuo (Chinees: 崇左) is 'n stad in die suide van China en is die vernaamste gewes van verblyf van die Zhuang. Die administratiewe gebied van die Chongzuo strek oor 'n oppervlakte van 17 440 vierkante kilometer. In 2010 het die stad-gewes 'n bevolking van 2 420 000 mense gehad. Die bevolking van die Han is slegs 250 088 mense of 10,34 persent van die Chongzuo-munisipaliteit se totale bevolking, maar die bevolking van die Zhuang is 2 159 735 mense of 89,26 persent van die Chongzuo-munisipaliteit se totale bevolking. Guangxi statistiek[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Orectolobiformes is 'n vis-orde wat hoort tot die klas Elasmobranchii. Die volgende families is deel van die orde Orectolobiformes: Brachaeluridae Ginglymostomatidae Hemiscylliidae Orectolobidae Parascylliidae Rhincodontidae Stegostomatidae Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Visordes van Suider-Afrika http://fishbase.org Hierdie artikel is ’n saadjie. Voel vry om Wikipedia te help deur dit uit te brei.


Ds. David Ross (Skotland, 24 Mei 1831 - Lady Grey, Kaapland, 3 September 1915) was 45 jaar lank leraar van die NG gemeente Lady Grey in Noordoos-Kaapland nadat hy in 1862 na Suid-Afrika gekom het as een van die altesaam 25 Skotse predikante wat van 1818 tot 1836 en weer van 1862 tot 1867 van die Presbiteriaanse Kerk na Suid-Afrika gekom het, aanvanklik om die tekort aan predikante in die Nederduitse Gereformeerde Kerk te help verlig en veral die koloniale regering se verengelsingsbeleid stukrag te gee, maar later om die sogenaamde liberale neigings onder predikante wat in Nederland opgelei is, teë te werk. Ross was deel van laasgenoemde groep. Hy was die tweede van vyf kinders van die handwewer George Ross en sy vrou, Elizabeth Thomson. Hy ontvang sy laerskoolonderwys aan 'n buietskool naby sy geboorteplek en na die oprigting van 'n Vrye Kerkskool op Auchinblae het hy en sy broer John in die wintermaande daar klasse bygewoon, terwyl hulle in die somer op die omliggende plase moet gaan werk om self hul skoolgeld te verdien.


Kranenburg is ’n dorp in die munisipaliteit Bronckhorst in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Noorse boskat (Noors: Norsk skogkatt; Engels: Norwegian Forest Cat) is ’n langharige katras inheems aan Noord-Europa. Die Noorse boskat is aangepas om te oorleef in die koue weer van Noorweë. Hy kan moontlik afstam van swart en wit korthaarkatte wat ná 1 000 nC deur Wikings van Brittanje gebring is en langhaarkatte wat deur die Kruisvaarders gebring is. Hierdie katte kon met plaas- en wilde katte gepaar het en moontlik so in die moderne Noorse boskat ontwikkel het. Die Siberiese kat en Turkse angora, langhaarkatte van onderskeidelik Rusland en Turkye, kan ook voorvaders van die ras wees. Noorse legendes verwys na die "Skogkatt" as ’n sprokiekat wat in die berge woon en hoë kranse kan uitklim. Aangesien die Noorse boskat ’n baie goeie klimmer is, glo die skrywer Claire Bessant dat die Skogkatt die Noorse boskat kan wees. Omdat hulle goeie jagters is, is hulle later op Noorse plase gebruik. In 1938 is die eerste klub vir die Noorse boskat gestig. Hul beweging om die ras te bewaar is in die Tweede Wêreldoorlog onderbreek en amper in die wiele gery toe die kat byna uitgewis is weens teling met ander langhaarkatte.


Nijkerk is ’n stad en munisipaliteit in die provinsie Gelderland in Nederland. Achterhoek, Appel, De Veenhuis, Doornsteeg, Driedorp, Hoevelaken, Holk, Holkerveen, Kruishaar, Nekkeveld, Nijkerkerveen, Prinsenkamp, Slichtenhorst, 't Woud en Wullenhove. Spoorwegstasie: Nijkerk In 2000, het die ou munisipaliteite Nijkerk en Hoevelaken saamgesmelt, om die nuwe munisipaliteit Nijkerk te vorm. sedertdien het die stadsraad 25 setels. Bernardus Johannes Alfrink (1900-1987), Kardinaal Arent Van Curler (1620-1667), stigter van Schenectady, New York Christiaan Eijkman (1858-1930), Nobelpryswenner James Kwast (1852-1927), pianis en onderwyser Henri Nouwen (1932-1996), priester en skrywer  VSA Schenectady, New York Die Grote Kerk, met sy orrel wat in 1756 gebou is deur Matthijs van Deventer. Plein Voormalige Gereformeerde Burgerweeshuis Nijkerk vanuit die lug gesien Wikimedia Commons het meer media in die kategorie Nijkerk. (nl) Amptelike webwerf


Wittewater is 'n gehug langs die R399-streeksroete tussen Piketberg en Velddrif wat in 1859 deur die Morawiese sendelinge van Mamre gestig is. In daardie jaar koop hulle die plaas Wittewater naby die Bergrivier. Die nabysynde spoorweghalte het die naam Moravia. Met die 1891-sensus in die Kaapkolonie was hier 350 inwoners. Net na die jaar 2000 was daar nagenoeg 1 500 mense woonagtig. Die sendingstasie Wittewater is gestig omdat 'n testamentêre bepaling die sendelinge verhoed het om in Goedverwacht te woon. Die plaas, Wittewater, is in April 1859 deur die Morawiese Sendinggenootskap aangekoop om as standplaas te dien sodat die bediening in Goedverwacht, daarvandaan gedoen kon word. Eerw JWA Stoltz het hom op 15 Mei 1859 op die plaas gaan vestig. Die toeloop van ontstamde Khoi, wegloperslawe en vrygestelde slawe het meegebring dat die standplaas in 'n sendingstasie ontwikkel het. Die onverwagte groei het druk op die waterbron van die sendingstasie geplaas. Die naburige plaas, Hexvalley, is aangekoop om die bevolking te huisves aangesien daar meer water vir huishoudelike en landbougebruik was. Wittewater was dus die eerste Morawiese sendingstasie wat in die Trans-Bergriviergebied gevestig is. Murray, M.I.: Witwater se mense.


Ds. Vivianus Ovidius (Vidius) Nel (plaas Meyerskraal, distrik Bedford, Oos-Kaap, 27 Augustus 1924 - Strand, Wes-Kaap, 31 Maart 2007) was 'n leraar in die Nederduitse Gereformeerde Kerk wat tydens sy 36 jaar lange bediening sewe gemeentes in die Sinodes van Wes-en-Suid-Kaapland, Oos-Kaapland en Noord-Kaapland bedien het. Vidius Nel is op die plaas Meyerskraal in die distrik Bedford in die Oos-Kaap gebore as die agtste seun van die elf kinders van Gert Jeremias Cornelis Nel en sy vrou, Regina Dorothea Bosch, wie se voorsate van die eerste boere in die omgewing was op plase soos Doringboom, Wilgerbosch, Uitvlucht en Plathuis. Die Nels was lidmate van die geskiedkundige NG gemeente Glen Lynden op Bedford, wat vyf jaar voor Vidius se geboorte reeds sy honderdjarige bestaans gevier het, die sesde oudste NG gemeente in die Sinode van Oos-Kaapland en die 19de in die hele NG Kerk. Buiten Vidius se ouers se godsvrug was dit veral sy ouer broer Coligny wat hom aangespoor het om predikant te word. Coligny het ook vroeg reeds dié roeping gekry.


'n Atlas is 'n versameling topografiese kaarte en/of prente. Dit bestaan meestal uit onlangse kaarte, maar kan ook historiese of tematiese kaarte bevat. Dit het gewoonlik 'n kaart van die aarde of van 'n streek op die aarde, maar daar bestaan ook atlasse van ander planete in die sonnestelsel. Atlasse van anatomie bestaan ook en beskryf die menslike liggaam of dié van ander organismes. Atlasse kan egter baie wyd uiteenlopende onderwerpe dek. In The Great Atlas of the Sky is die fokus nie op die aarde nie, maar juis in die teenoorgestelde rigting: die sterre. Hierdie reuse-atlas is byna die mees volledige gids tot planete, sterre en astronomiese voorwerpe wat beskikbaar is. 'n Atlas bevat dikwels bykomende inligting, wat tabelle, grafieke, diagramme of illustrasies kan insluit. Dit kan geografiese kenmerke of politieke grense aandui en ook sosiale, godsdienstige en ekonomiese statistieke vertoon; prente van landsvlae; oseaniese en topografiese kaarte en ook reisstatistieke. Atlasse word tradisioneel in boekvorm gebind, maar die hedendaagse atlas is in multimediaformaat beskikbaar.  Die Britse Independent het in 2012 'n lys bekend gestel met die wêreld se 10 beste atlasse.


Die Groot Wit Vlek op Saturnus, wat dié naam gekry het na aanleiding van Jupiter se Groot Rooi Vlek, is periodieke storms wat groot genoeg is dat dit deur ’n teleskoop van die Aarde af sigbaar is. Die storms kan oor ’n gebied van verskeie duisende kilometers voorkom. Die Cassini-wenteltuig hou die storm sedert 2010 dop. Data van die tuig af wys ’n verlies aan asetileen in die wit wolke, ’n toename van fosfien en ’n ongewone temperatuurafname in die middel van die storm. Sedert April 2011 het die storm ’n tweede uitbarsting ondergaan. Die verskynsel kom elke 28,5 jaar voor, wanneer Saturnus se noordelike halfrond die meeste na die son gekantel is. Die volgende is ’n lys van aangetekende waarnemings; jare met vlekke wat in die algemeen as deel van die siklus beskou word, is 1876, 1903, 1933, 1960 en 1990. 1876 – Waargeneem deur die Amerikaanse sterrekundige Asaph Hall.


Vir die woongebied in Durban, sien Kloof, KwaZulu-Natal. 'n Kloof of ravyn is 'n rivierdal met steil (rots)wande wat deur erosie diep uitgedolwe is. Groot klowe word dikwels met die term canyon aangedui. Klowe bied 'n uitstekende ligging vir die bou van 'n studam. Klowe is ook dikwels die enigste roete deur 'n bergreeks. Tydens oorloë word klowe ook dikwels vir die lê van hinderlae gebruik. As gevolg hiervan is klowe van groot strategiese belang. Die drie langste klowe ter wêreld is: Yarlung Tsangpo Canyon in Tibet, met 'n lengte van 496,3 km en 'n maksimum diepte van 5382 meter. Grand Canyon (Colorado) in die Verenigde State van Amerika. Visrivier-canyon in Namibië. In 2013 het Amerikaanse navorsers by die Universiteit van Bristol 'n kloof onder 'n laag ys op Groenland ontdek. Die kloof is vanuit 'n vliegtuig wat die gebied met radiogolwe gekarteer het bespeur. Die kloof, wat ongeveer 'n kilometer breed is, is met 'n lengte van ongeveer 750 kilometer waarskynlik die langste ter wêreld. Wikiwoordeboek het 'n inskrywing vir kloof.


Die Gewone sandgarnaal (Callianassa kraussi), ook bekend as die pienkgarnaal kom aan die hele kuslyn van Suid-Afrika voor. Die ongewerwelde diertjie word tot 6 cm lank en is deurskynend en pienk-ornaje van kleur. Dit het een vergrote wit knyper. Dit leef in sandstrande en riviermondings. Hulle grawe 'n diep gat om in te woon en filtreer kos uit die water wat in die gat invloei. In Engels staan die diertjie bekend as pink ghost shrimp, pink prawn of sand prawn. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Die W3C (Engelse afkorting vir World Wide Web Consortium) is 'n organisasie wat in 2004 deur Sir Tim Berners-Lee gestig is om die ontwikkeling van die web (die WWW of W3) voort te sit. Hulle lê ook standaarde vir web-gebaseerde tale neer en probeer om hulle te verbeter. Van die standaarde waarna hulle omsien sluit in: HTML, HyperText Markup Language XHTML, Extensible HyperText Markup Language CSS, Cascading Style Sheets XML, Extensible Markup Language Teen 2 April 2010 het die W3C 328 lede gehad. "Current Members - W3C". Geargiveer vanaf die oorspronklike op 6 Junie 2020. Besoek op 2 April 2010. Die W3C se tuisblad Hierdie artikel is ’n saadjie. Voel vry om Wikipedia te help deur dit uit te brei.


Ingen is ’n dorp in die munisipaliteit Buren in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


’n Satelliet-sterrestelsel wentel om ’n groter sterrestelsel vanweë swaartekragaantrekking. Wanneer een stelsel baie groter as ’n ander is, word die groot een die primêre sterrestelsel genoem en die klein een die satelliet. Hierdie artikel is ’n saadjie. Voel vry om Wikipedia te help deur dit uit te brei.


Pierre de Charmoy is 'n Suid-Afrikaanse sanger en akteur. Hy het een van die hoofrolle in die rolprent Tawwe Tienies vertolk. Tawwe Tienies, 1984 as Ron Hear Me Now - The Greatest Hits, 2002 GALLO Positive LP, 1986 RPM Reaching Out LP, 1983 RPM Ovation LP, 1983 RPM Rock ´n Roll Lullaby / Lewendig op 7", 1983 RPM Wat het geword van Pierre de Charmoy?[dooie skakel], Sarie, September 2010 Hierdie artikel is ’n saadjie. Voel vry om Wikipedia te help deur dit uit te brei.


Lionel "Rusty" Bernstein (20 Maart 1920 - 23 Junie 2002) was ‘n Suid-Afrikaanse anti-apartheid aktivis en politieke aangehoudende. Bernstein is gebore in Durban, die jongste van vier kinders van Joodse immigrante van Europa. Hy word op agt wees gelaat en word deur familielede versorg. Hy voltooi sy skoolloopbaan aan die Hilton kollege, ‘n private skool in Natal. Na matrikulasie gaan hy na Johannesburg waar hy begin werk in ‘n argitekskantoor, terwyl hy argitektuur deeltyds aan die Universiteit van die Witwatersrand bestudeer. Nadat hy in 1936, gekwalifiseer het, werk hy voltyds as ‘n argitek. In 1937 sluit hy aan by die Labour League of Youth. Later, word hy ‘n lid van die Kommunistiese Party van Suid-Afrika waarin hy gou ‘n leidende figuur word. Gedurende die tyd werk hy ook een jaar voltyds as partyamptenaar en sekretaris van die Johannesburgse Distrik van die Kommunistiese Party. In Maart 1941 trou hy met Hilda, ‘n immigrant van die VK, wie hy in die Labour League of Youth ontmoet het. Gedurende dié jaar sluit hy as vrywilliger aan by die Suid-Afrikaanse Leër en dien in Noord-Afrika en Italië gedurende die Tweede Wêreldoorlog.


Harold William Carolin (10 April 1881, Alicedale – 15 Maart 1967, Kaapstad) was 'n Springbokrugbyspeler en Suid-Afrika se agste Springbokkaptein. Hy was ook 'n krieketspeler. Die Kapteins, Edward Griffiths, 2001, ISBN 1-86842-116-3 Paddy Carolin by SARugby.co.za Hierdie Krieket-verwante artikel is slegs 'n saadjie. U kan ons wikipedia help deur dit uit te brei.


Tecnológico de Antioquia - Institución Universitaria (TdeA), ook bekend as Tecnológico de Antioquia, is 'n instelling van hoër onderwys in Colombia, geleë in die departement van Antioquia, wat tegniese, tegnologiese, professionele en gevorderde opleiding bied. Hulle hoofkantoor is in die stad Medellín geleë. Tech word tans beskou as een van die beste kolleges van Colombia. Wikimedia Commons het meer media in die kategorie Tecnológico de Antioquia. Tecnológico de Antioquia Geargiveer 7 Januarie 2012 op Wayback Machine TdeA-tv Tecnológico de Antioquia on Twitter Hierdie artikel is ’n saadjie. Voel vry om Wikipedia te help deur dit uit te brei.


Messier 105 of M105 (ook bekend as NGC 3379) is ’n elliptiese sterrestelsel in die sterrebeeld Leeu. Dit is in 1781 deur Pierre Méchain ontdek, net ’n paar dae ná die nabygeleë sterrestelsels Messier 95 en Messier 96. Dit is een van die voorwerpe wat nie oorspronklik in Charles Messier se katalogus van komeetagtige voorwerpe opgeneem is nie. Dit is eers bygevoeg nadat Helen S. Hogg ’n brief van Méchain ontdek het waarin hy M105 beskryf en nadat die voorwerp geëien is as ’n sterrestelsel wat toe bekend was as NGC 3379. M105 het ’n supermassiewe swartkolk in sy kern. M105 is een van verskeie sterrestelsels in die M96-groep, ’n sterrestelselswerm in die Leeu. M95 en M96 behoort ook tot die groep. K. G. Jones (1991). Messier's Nebulae and Star Clusters (2nd uitg.). Cambridge University Press. ISBN 0-521-37079-5. R. B. Tully (1988). Nearby Galaxies Catalog. Cambridge University Press. ISBN 0-521-35299-1. P. Fouque, E. Gourgoulhon, P. Chamaraux, G. Paturel (1992). "Groups of galaxies within 80 Mpc.


Orkney Snork Nie 2 is 'n Afrikaanse rolprent wat in 1993 na afloop van die gelyknamige TV-reeks, Orkney Snork Nie en die rolprent, Orkney Snork Nie (Die Moewie) vrygestel is. Die rolprent se ondertitel is: Nog 'n Moewie. Die rolprent is 'n lekkerlag komedie. Dit het geen ouderdomsperk nie, maar ouerleiding word aanbeveel. Zack du Plessis as Hendrik van Tonder Annette Engelbrecht as Maggie van Tonder Sally Campher as Yolanda (bynaam: Yollie), Ouboet se vrou Frank Opperman as Ouboet In die rolprent ontaard 'n onskuldige Myn-kursus in Johannesburg in 'n dekadente orgie wanneer Hendrik en Spike die "jackpot" op Turfontein wen. Hulle vier hulle nuutgevonde rykdom in styl, maar verloor baie meer as wat hulle wen. Swendelaars beroof en bedrieg hulle. Die myn dank hulle af en hulle vrouens verbied hulle om huis toe te kom. Lys van Afrikaanse rolprente 'Orkney' is voddery met plek-plek 'n lag, Beeld, 30 Desember 1993 Hierdie artikel is ’n saadjie. Voel vry om Wikipedia te help deur dit uit te brei.


IONIS Education Group is die voorste groep vir private hoër onderwys in Frankryk. Die groep is in 1994 gestig en het meer as 30 000 studente en 80 000 alumni in 2021 en is tans betrokke in besigheid, IT, lugvaart, energie, vervoer, biologie, bestuur, finansies, bemarking, kommunikasie en ontwerp. 26 skole is lede van die groep. Institut supérieur de gestion ISG Luxury Management ISG Sport Business Management ISEG marketing and communication school ISTH ICS bégué ISEFAC MOD'SPE Paris XP, the international esport & gaming school École pour l'informatique et les techniques avancées EPITA IA École spéciale de mécanique et électricité École pour l'informatique et les nouvelles technologies Institut polytechnique des sciences avancées Sup'biotech E-artsup Epitech Digital IONIS school of technology and management Coding Academy SecureSphere by EPITA Supinfo Supinfo Digital Web@cademy École des technologies numériques appliquées Fondation IONIS IONISx IONIS 361 PHG Academy (fr) IONIS EDUCATION GROUP : FORMER LA NOUVELLE INTELLIGENCE DES ENTREPRISES (en) Les chiffres clés (en) THE URBAN CAMPUS CONCEPT (fr) Groupe Ionis – 1er opérateur privé de l’enseignement supérieur (fr) Interview de Marc SELLAM, Président et Fondateur du Groupe IONIS (fr) http://www.ionis-group.com/ - Die universiteit se webwerf (en) IONIS International


Vryduik (Engels: free-diving) beskryf 'n vorm van onderwater duik sonder skuba-toerusting of enige ander eksterne hulpmiddel vir asemhaling. Tydens 'n vryduik moet die duiker sy asem ophou totdat hy weer bo die watervlak uitkom. Tydens die duiktog kan foto's geneem word of met 'n spies op visse gejag word. In kompeterende verband word daar gekyk wie die diepste op een asem kan duik of wie die langste onderwater kan bly. Onderwaterduik Skubaduik Plekke oor die wêreld waar vryduik plaasvind AIDA Internasionaal Geargiveer 26 April 2007 op Wayback Machine CMAS Geargiveer 17 Augustus 2011 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Yutaka Akita (gebore 6 Augustus 1970) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Njalaboom (Xanthocercis zambesiaca) kan 'n groot boom word. Die boom kom voor in eSwatini, deur die Laeveld, langs die Limpoporivier tot in die sentrale deel van die Zambezivallei. Dit groei op rivieroewers en soms op miershope. Die vrug is gewoonlik 'n peul met 'n enkele saad. Die boom se nasionale nommer is 241. loof blomme vrugstadiumbloeiwyses ryp vrugte https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


Takayuki Morimoto (gebore 7 Mei 1988) is 'n Japannese sokkerspeler. Hy het vir die Japanse nasionale sokkerspan uitgedraf. "FIFA World Cup South Africa 2010: List of Players" (PDF) (in Engels). FIFA. 4 Junie 2010. p. 16. Geargiveer (PDF) vanaf die oorspronklike op 17 Mei 2020. Besoek op 20 April 2014. "MORIMOTO Takayuki" (in Engels). Japan National Football Team Database. Geargiveer vanaf die oorspronklike op 19 Maart 2016. Besoek op 8 Januarie 2013. Wikimedia Commons het meer media in die kategorie Takayuki Morimoto. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die volgende hooftrekke word verskaf as oorsig en aktuelegids tot letterkunde: Letterkunde – prosa, geskrewe of mondelings, insluitend fiksie en nie-fiksie, drama en poësie. Sien ook: Hooftrekke van poësie. Kommunikasie – handeling van die oordrag van inligting. Kommunikasie benodig ŉ sender, ŉ boodskap en voorgenome ontvanger, hoewel die ontvanger nie nodig het om teenwoordig te wees of bewus te wees van die sender se intensie om op die tydstip van kommunikasie te kommunikeer nie; dus kan kommunikasie geskied oor groot afstande in tyd en ruimte. Geskrewe kommunikasie (skryfkuns) – verteenwoordiging van taal in ŉ tekstuele medium deur die gebruik van ŉ stel simbole of tekens (bekend as ŉ skryfstelsel). Onderafdeling van kultuur – gedeelde sienswyses, waardes, doelwitte en toepassings wat ŉ instansie, organisasie of groep kenmerk. Een van die kunste – verbeeldingryke, kreatiewe of nie-wetenskaplike vertakking van kennis, veral soos akademies bestudeer word.


William Howard Taft (15 September 1857 – 8 Maart 1930) was die 27ste President van die Verenigde State (1909-1913). Tydens sy ampstermyn het Nieu-Meksiko (6 Januarie 1912) en Arizona (14 Februarie 1912) die 47ste en 48ste deelstate van die Verenigde State van Amerika geword. Hierdie artikel is ’n saadjie. Voel vry om Wikipedia te help deur dit uit te brei.


Manilkara is 'n plant genus wat hoort tot die familie Sapotaceae. Hierdie genus staan ook bekend as die Melkbessies. Bosmelkbessie (Manilkara discolor) Laeveldmelkbessie (Manilkara mochisia) Zulumelkbessie (Manilkara concolor) Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Fam. Pl. (Adanson) 2: 166, 574. 1763 [Jul-Aug 1763] "Plant Name Details for Genus Manilkara". IPNI (in Engels). Geargiveer vanaf die oorspronklike op 10 Desember 2017. Besoek op 23 Desember 2009. Nomenclatural Notes: nom. cons. Type Name: M. kauki (Linnaeus) Dubard (Mimusops kauki Linnaeus) (typ. cons.) ; basionym of: Sapotaceae Mimusops subgen. Manilkara (Adans.) Pierre & Urb., Symb. Antill. (Urban). 5: 162. 1904 Wikimedia Commons het meer media in die kategorie Manilkara. Wikispecies het meer inligting verwant aan Manilkara Hierdie artikel is ’n saadjie. Voel vry om Wikipedia te help deur dit uit te brei.


Posttraumatiese stressteuring of PTSS kan ontwikkel nadat ’n persoon blootgestel is aan een of meer traumatiese gebeure soos seksuele geweld, oorlog, ’n groot besering of doodsdreigement waardeur hulle ’n intense vrees of magteloosheid ervaar het. Die diagnose kan gemaak word wanneer ’n groep simptome vir meer as ’n maand ná die gebeure voortduur, soos ontstellende, herhaalde terugflitse, die vermyding van herinneringe aan die gebeure en ’n gereedheid om te vlug. Die meeste mense wat ’n traumatiese gebeurtenis beleef het, sal nie PTSS ontwikkel nie. Vroue is meer geneig om die slagoffers van gewelddadige situasies te wees en dus meer geneig om PTSS te ontwikkel as mans. Kinders is minder geneig om dit te ontwikkel as volwassenes, veral as hulle jonger as tien jaar is. Oorlogsveterane het ’n groter risiko. Posttraumatiese stressteuring word geklassifiseer as ’n angssteuring in die DSM-5. Die persoon vermy gewoonlik enige gedagtes en emosies, en weier om oor die traumatiese gebeure te praat of kan dit dikwels nie onthou nie. Dit ry hom egter tydens terugflitse en nagmerries. Die simptome word as akuut beskou as dit vir korter as drie maande duur, en chronies as dit langer duur.


Montmartre (Frans: [mɔ̃'maʁtʁ]) is 'n heuwel in die noorde van Parys wat sy naam ook aan die vroeëre dorp, wat teen sy hellings geleë was, verleen het. Die nedersetting met plaashuise en windmeule het rondom die Saint-Pierre-abdy ontstaan. Sy meule het nie net graan fyngemaal nie, maar ook die gipssteen wat in die nabygeleë groef ontgin is. Twee van die oorspronklik dertien meule, La Chapelle en Clignancourt, het bewaar gebly. Die laasgenoemde het in die 19de eeu as danskroeg en tuinrestaurant gedien en is onsterflik gemaak deur Auguste Renoir (1841−1919) se beroemde skildery Bal du moulin de la Galette wat in 1876 ontstaan het. Nadat dié dorp saam met twee ander nedersettings, La Chapelle en Clignancourt, in 1860 by Parys ingelyf is, dra ook die 18de Paryse arrondissement of stadsdistrik aan die Seine se regteroewer dié naam. Die Franse naam is afgelei van die Latynse mons martyrium ("Martelaarsberg") en herinner aan Christelike martelaars wat hier omstreeks 250 n.C. tereggestel is.


Shumpei Inoue (井上 俊平, Inoue Shumpei?) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Rothmannia is 'n plant genus wat hoort tot die familie Rubiaceae. Hierdie genus kom voor in woude, woudrande of beboste dele wat in woud oorgaan. Bosveldwitklokke (Rothmannia fischeri) Septemberklokkies (Rothmannia globosa) Valskatjiepiering (Rothmannia capensis) Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Takeshi Ono (大野 毅, Ono Takeshi?, 22 November 1944 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Joshua na die Reën (afgekort tot JNDR) is die verhoognaam van die Afrikaanse liedjeskrywer en musikant Jacques de Villiers van Pretoria, Gauteng. Joshua na die Reën tree saam met ander musikante en soms ook solo op. Van die musikante wat hom bystaan is Lizandra Winter (sang), Jean de Villiers (tromme), Ryhno von Hagen (akoestiese kitaar, mandolien, fluit), Gerhard Biennedel (baskitaar), Heini Berner (elektriese kitaar) en Raziela Kosterman (viool). Wanneer die geleentheid hom voordoen, kan hy ook saam met 'n strykensemble optree. Jacques de Villiers het op 'n plaas in die Walkerville-omgewing tussen Johannesburg en Parys grootgeword en in 2010 aan die Tshwane Universiteit van Tegnologie die topprys vir Jazz behaal. Na sy studies het hy vir Jak de Priester op klavier begelei en ook vir Bobby van Jaarsveld. Groepe en kunstenaars soos Coldplay, One Republic, Brooke Fraser, Kaleidoskoop, Mumford & Sons en Elvis Blue dien as inspirasie vir JNDR. Die naam "Joshua na die Reën" verwys na 'n uitsonderlike band met die natuur, asook die temas van eerlikheid en hoop.


Die Florisbad-skedel is ’n fossiele skedel wat oorspronklik in 1932 deur prof. T.F. Dreyer op die argeologiese perseel Florisbad in Suid-Afrika ontdek is. Hy het dit as Homo helmei geklassifiseer om dit te onderskei van Homo sapiens-fossiele. Dit word nou gewoonlik gereken as ’n archaïese H. sapiens of Homo heidelbergensis. Dit kan egter ’n spesie tussen H. heidelbergensis en H. sapiens wees, en dan kan die klassifikasie H. helmei geldig wees. Die Florisbad-skedel is sowat 259 000 jaar oud en die enigste skedel in sy soort en ouderdom ter wêreld. Waters waar rus, heling is[dooie skakel], Volksblad, 29 April 2012. URL besoek op 1 Maart 2014 Brink, J.S. 1988. The taphonomy and palaeoecology of the Florisbad spring Fauna. Palaeoecology of Africa 19: 169–179. Culna, September 1997. Brink, J.S. 1987. The archaeo-zoology of Florisbad, Orange Free State. Memoirs van die Nasionale Museum 24: 1–151. Grün, R., Brink, J.S., Spooner, N.A., Taylor, L., Stringer, C.B., Franciscus, R.B. & Murray, A. 1996.


Hierdie artikel handel oor die kleur. Vir ander gebruike, sien Oranje (dubbelsinnig) Oranje is 'n kleur geleë tussen rooi en geel in die ligspektrum, en word deur meeste skilders in die tradisionele kleurwiel gebruik. Die naam is afgelei van die Engelse "orange (fruit)" ('n lemoen in Afrikaans). In Europa en Amerika word oranje gewoonlik geassosieer met vermaak, die onkonvensionele, ekstroverte, vuur, aktiwiteit, gevaar, smaak en aroma, die herfsseisoen en Protestante. In Asië is dit 'n belangrike simboliese kleur van Boeddhisme en Hindoeïsme. Volgens verskeie kleurskemas word oranje as volg voorgestel: Lys van kleure Wikiwoordeboek het 'n inskrywing vir oranje.


Die lugredery Delta Air Lines is 'n groot Amerikaanse maatskappy, met sy hoofkwartier in Atlanta, Georgia. Die lugredery bedryf 'n uitgebreide nasionale en internasionale netwerk op ses vastelande. Delta Air Lines en sy filiale bedryf meer as 5 000 vlugte elke dag en het ongeveer 80 600 werknemers in diens. Die lugredery se spilpunt by Hartsfield-Jackson Atlanta Internasionale Lughawe is die wêreld se besigste lughawe wat passasiersverkeer betref (dit hanteer meer as 91 miljoen passasiers per jaar) en die aantal aankomste en vertrekke. Dit is ook die tuiste van Delta se tegniese bedryfsentrum. Delta is die sesde oudste lugredery en die oudste lugredery nog wat in die Verenigde State opereer. Delta Air Lines is een van die vier stigterslede van die SkyTeam alliansie, die ander drie synde Korean Air, Air France en Aeroméxico. Die lojaliteitsprogram van Delta Air Lines is SkyMiles. Delta Air Lines was die wêreld se grootste lugredery in terme van vlootgrootte in 2011. en geskeduleerde passasiersverkeer in 2012, en die tweede grootste in terme van inkomste uit passasierskilometers gevlieg in 2012. Die lugredery se streeksdiens word deur Delta Connection bedien. Norwood, Tom;


Die Aalenium is ’n chronostratigrafiese etage sowel as ’n geologiese tydsnede van onderskeidelik die sisteem en periode Jura (serie/epog Middel-Jura). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 174,1 tot 170,3 miljoen jaar gelede. Dit is voorafgegaan deur die Toarsium en gevolg deur die Bajosium. Die Aalenium is genoem na Aalen in Duitsland, 100 km oos van Stuttgart. Die naam is in 1864 daaraan gege deur die Duitse stratigraaf Karl Mayer-Eymar. Die basis van die etage word gedefinieer deur die eerste voorkoms van die ammonietgenus Leioceras, en die bokant deur die eerste voorkoms van die ammonietgenus Hyperlioceras. Die tipeligging en globale stratotipepunt is in ’n ontsluiting 500 m noord van die dorp Fuentelsaz in Spanje. Gradstein et al. (2012) Base of Aalenian Stratotype Geargiveer 2 Julie 2019 op Wayback Machine - www.stratigraphy.org (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Pekela is 'n munisipaliteit in die provinsie Groningen in die noordooste van Nederland. Die munisipaliteit is gestig in 1990 deur die samevoeging van die munisipaliteite Oude Pekela en Nieuwe Pekela. Oude Pekela is die administratiewe setel van die munisipaliteit. Alteveer, Boven Pekela, Bronsveen, Hoetmansmeer, Nieuwe Pekela en Oude Pekela. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Breëblaarkweper (Cryptocarya latifolia) is 'n boom wat as 'n oewerboom voorkom of groei tussen rotse in woude. Die boom het 'n meer beperkte verspreiding as die Kaapse kweper. Hierdie spesie is endemies aan Suid-Afrika. Op die SANBI-rooilys is dit as 'afnemend' (declining) gelys. Die populasie het glo met 20% afgeneem in die laaste drie generasies (120 jaar). Dit is die gevolg van die oes van bas en van die vernietiging van habitat. Die blare is glansend, fluweelagtig aan die bokant, groen tot ligbruin en dowwer aan die onderkant. Die boom se nasionale nommer is 113. Alfabetiese lys van Suid-Afrikaanse bome "SANBI-rooilys" (in Engels). Geargiveer vanaf die oorspronklike op 30 April 2020. https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1


Heber Doust Curtis (Muskegon, 27 Junie 1872 – Ann Arbor, 9 Januarie 1942) was ’n Amerikaanse sterrekundige uit Michigan. Hy is veral bekend as teenstander van Harlow Shapley in die Groot Debat van 1920. Daarin het hy die standpunt teengestaan dat alle sterre en newels van die waarneembare heelal deel uitmaak van die Melkweg. Soos later bewys is, is die Melkweg net een van baie miljarde sterrestelsels. Curtis het in Detroit, Michigan, en aan die Universiteit van Michigan studeer, met veral ’n belangstelling in klassieke tale. Hy het as onderwyser in Latyn en Grieks geïnteresseerd geraak in die sterrekunde danksy ’n ou teleskoop by een van sy skole. In 1896 het hy ’n professor in wiskunde en sterrekunde geword. Hy het in 1900 as vrywilliger op ’n verduisteringsekspedisie van die Lick-sterrewag gegaan en is daarna by die Universiteit van Virginië aangestel waar hy in 1902 sy doktorsgraad behaal het. Van 1902 af was hy by die Lick-sterrewag werksaam. As ’n waarnemer van die ruimte het hy die radiale snelheid van sterre en komete bestudeer en aan elf sonsverduisteringsekspedisies deelgeneem.


Die Thebaanse Triade was drie gode in die mitologie van Antieke Egipte wat veral gewild was in die stad Thebe, hoewel tempels en altare regdeur die land vir hulle gebou is. Die drietal het bestaan uit Amoen, sy metgesel Moet en hul seun, Chonsoe. Dié gode is veral aanbid tydens die 18de en die 25ste dinastieë van die Nuwe Ryk. "Roman Emperors". Digital Egypt (in Engels). Geargiveer vanaf die oorspronklike op 4 Maart 2012. Besoek op 14 Oktober 2007. Hierdie artikel is ’n saadjie. Voel vry om Wikipedia te help deur dit uit te brei.


In Suid-Afrika, Zimbabwe en Engeland is daar verskeie stand- en borsbeelde van Cecil John Rhodes. Rhodes was 'n Britse kolonialis, sakeman, mynmagnaat en politikus in Suid-Afrika. Rhodesië (tans Zimbabwe) is na hom vernoem. Die Rhodes-beurs word uit sy boedel gefinansier. a. Naby die teekamer in die Kompanjiestuin is 'n beeld in brons deur Henry Pegram. Dit is in 1908 opgerig en is byna dubbeld lewensgroot en toon Rhodes se hele lyf. Hy dra 'n driedelige pak en met sy linkerhand wys hy noordwaarts. Die voetstuk is van rofgekapte sandsteen. Op die voetstuk staan “Your hinterland is there”. Peter Blum sê is sy gedig “Oor monnemente gepraat” b. By die Rhodes-gedenkteken aan die voet van Duiwelspiek is 'n borsbeeld van Rhodes deur J.M. Swan. Hierdie beeld is in Julie 2020 ernstig beskadig. c. Voor die hoofgebou van die Universiteit van Kaapstad was 'n beeld van Rhodes deur Marion Walgate waar hy sit. Dit is in 1934 onthul en op 9 April 2015 deur die universiteit se raad laat verwyder nadat 'n groep studente daarteen betoog het.


Baccle's Farm is 'n nedersetting in die landelike Oos-Kaap, Suid-Afrika. Onder die vorige politieke bedeling (tot 1994) was dit in die noordwestelike uithoek van die Ciskei-tuisland geleë. Lys van dorpe in Suid-Afrika Baccle's Farm tydens die 2001-sensus Hierdie artikel is ’n saadjie. Voel vry om Wikipedia te help deur dit uit te brei.


Sark (Frans: Sercq; Sercquiais: Sèr of Cerq) is een van die Kanaaleilande in die Engelse kanaal. Die plek het ongeveer 600 inwoners en is in 2008 tot 'n demokrasie verklaar. Sark het sy eie taal, wat Sercquiais genoem word en deur 15 mense gepraat word. Geen karre word toegelaat nie en mense moet stap, fietsry, of 'n perd gebruik. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die Engelse stad. Vir ander gebruike, sien Gloucester (dubbelsinnig). Gloucester (uitgespreek /ˈɡlɒstər/) is die hoofstad van die Engelse graafskap Gloucestershire. Die stad is in die jaar 97 deur die Romeine gestig en het 'n bevolking van sowat 121 000. Gloucester is aan die Severn-rivier geleë. Gloucester was een van die gasheerstede tydens die Rugbywêreldbeker 1991 en Rugbywêreldbeker 2015. Amptelike webwerf vir Gloucester Hierdie artikel is ’n saadjie. Voel vry om Wikipedia te help deur dit uit te brei.


Toetmoses I (ook bekend as Thutmose of Tethmosis) was die derde farao van die 18de Dinastie van Antieke Egipte. Hy was die bekendste onder sy geboortenaam, Toetmoses, wat beteken "gebore uit Thoth", maar hy is dikwels ook op sy troonnaam genoem: Aächeperkare, "groot is die siel van Ra". Toetmoses I was die opvolger van Amenhotep I, maar nie sy seun nie. Hy het die troon gekry deur te trou met die suster van die vorige farao, ’n dogter van Ahmoses. Die koning het ’n paar militêre ekspedisies onderneem, onder meer teen Nubië nadat dié streek teen sy gesag in opstand gekom het. Hy het die opstand onderdruk en daarna die verdedigingswerk voltooi wat onder Senoesret III begin is. In sy tweede jaar het hy ’n stele laat oprig by Tombos, waar hy forte laat bou het. Nog ’n groot ekspedisie was na die uiteindes van sy ryk, waar hy onder meer die Eufraat oorgesteek het. Hy het ook ’n klein ekspedisie na Sirië gelei. In sy vierde jaar was daar weer ’n opstand in Nubië, wat hy weer onderduk het.


Dreadnoughtus (genoem na ’n soort oorlogskip, Dreadnought, wat "vrees niks" beteken) is ’n genus reusagtige Titanosauria-dinosourus uit die Laat Kryt van 84–66 miljoen jaar gelede wat in Argentinië ontdek is. Dit is een van die grootste bekende landgewerweldes met die grootste massa van enige landdier wat met redelike sekerheid bereken kan word met behulp van ledemate se beenmates. Die tipe-spesie is Dreadnoughtus schrani. Dit is die volledigste reusagtige Titanosauria wat nog ontdek is. Lacovara, Kenneth J.; Ibiricu, L.M.; Lamanna, M.C.; Poole, J.C.; Schroeter, E.R.; Ullmann, P.V.; Voegele, K.K.; Boles, Z.M.; Egerton, V.M.; Harris, J.D.; Martínez, R.D.; Novas, F.E. (September 4, 2014). "A Gigantic, Exceptionally Complete Titanosaurian Sauropod Dinosaur from Southern Patagonia, Argentina". Scientific Reports. doi:10.1038/srep06196. Benson, Roger B. J.; Campione, Nicolás E.; Carrano, Matthew T.; Mannion, Phillip D.; Sullivan, Corwin; Upchurch, Paul;


Die Timlin-versameling in die William Humphreys-kunsgalery in Kimberley bestaan uit tekeninge en olie- en waterverfskilderye deur William Mitcheson Timlin. Timlin is in die 1890's in Engeland gebore en sterf in 1943 in Kimberley. Op 19-jarige ouderdom het hy na Kimberley gekom en word daar 'n vakleerling by en later vennoot van die argitek D.W. Greathead. Deur sy skilderye, pastelle, etse, kameë en as argitek van bekende geboue in Kimberley en as skrywer word hy in Suid-Afrikaanse kunskringe 'n bekende kunstenaar met 'n lewendige verbeelding en 'n eie kenmerkende styl. Timlin skilder in die 1920's en 1930's verskeie plaaslike landskappe en teken tydskrifvoorblaaie en boekillustrasies. Sy eie fantasietekeninge versier sy boek The ship that sailed to Mars. Ook doen hy in 1929 die illustrasies vir die boek Kalaharie-kaskenades deur die Hobson-broers. Timlin stal sy werke onder andere uit by die Rykskou in Wembley. Sy werke is ook te sien in galerye in Pretoria, Bloemfontein, Durban en Grahamstad. Alexander, Lucy en Evelyn Cohen: 150 South African paintings. Kaapstad: Struikhof, 1990. ISBN 0-947458-25-5


Cinnyris is 'n genus van sangvoëls wat aan die familie van suikerbekkies (Nectariniidae) behoort. Hierdie spesies drink hoofsaaklik die nektar van blomme, maar sal ook insekte vreet, veral as hulle hul kleintjies voer. Hulle kan vinnig en direk met hul kort vlerke vlieg. Die meeste spesies kan nektar in vlug neem, maar hulle sit gewoonlik terwyl hulle voed. Die genus omvat die volgende spesies: Cinnyris abbotti Cinnyris afer (Grootrooibandsuikerbekkie) Cinnyris asiaticus Cinnyris batesi Cinnyris bifasciatus (Purperbandsuikerbekkie) Cinnyris bouvieri Cinnyris buettikoferi Cinnyris chalcomelas Cinnyris chalybeus (Kleinrooibandsuikerbekkie) Cinnyris chloropygius Cinnyris coccinigastrus Cinnyris comorensis Cinnyris congensis Cinnyris coquerellii Cinnyris cupreus (Kopersuikerbekkie) Cinnyris dussumieri Cinnyris erythrocercus Cinnyris fuelleborni Cinnyris fuscus (Namakwasuikerbekkie) Cinnyris habessinicus Cinnyris hofmanni Cinnyris humbloti Cinnyris johannae Cinnyris jugularis Cinnyris lotenius Cinnyris loveridgei Cinnyris ludovicensis Cinnyris manoensis (Miombo-rooibandsuikerbekkie) Cinnyris mariquensis (Maricosuikerbekkie) Cinnyris mediocris Cinnyris minullus Cinnyris moreaui Cinnyris nectarinioides Cinnyris neergaardi (Bloukruissuikerbekkie) Cinnyris notatus Cinnyris osea Cinnyris oustaleti Cinnyris pembae Cinnyris prigoginei Cinnyris pulchellus Cinnyris regius Cinnyris reichenowi Cinnyris rockefelleri Cinnyris rufipennis Cinnyris shelleyi (Swartpenssuikerbekkie) Cinnyris solaris Cinnyris sovimanga Cinnyris stuhlmanni Cinnyris superbus Cinnyris talatala (Witpenssuikerbekkie) Cinnyris tsavoensis Cinnyris ursulae Cinnyris usambaricus Cinnyris venustus (Geelpenssuikerbekkie) Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2013).


Die African Independent Congress (AIC) is 'n klein politieke party in Suid-Afrika. Die party is op 12 Desember 2005 in Matatiele gestig in protes teen die African National Congress se besluit om die dorp by die Oos-Kaap in plaas van KwaZulu-Natal in te lyf. Hulle ag hulself as "slagoffers van politieke manipulasie" en beskou die ANC as arrogant. Hulle is gekant teen 'n een partystaat, waar 'n regerende party besluite kan neem wat die hele land beïnvloed. Hulle het 10 setels in die Matatiele-munisipaliteit tydens die Suid-Afrikaanse munisipale verkiesing van 2006 gewen, 1 setel in die Oos-Kaap in die Suid-Afrikaanse algemene verkiesing van 2009 en sewe setels in die Oos-Kaap en KwaZulu-Natal in die Suid-Afrikaanse munisipale verkiesing van 2011. Tydens die Suid-Afrikaanse algemene verkiesing van 2014 kry die AIC 97 642 stemme (0,53% van die totaal) wat die party 3 setels in die Nasionale Vergadering besorg terwyl hulle hul setel in die Oos-Kaap behou. Die party se naam het direk bo die ANC se naam op die nasionale stembrief verskyn.


Die Suid-Afrikaanse Klas 6Y 2-6-2 van 1903 is 'n Suid-Afrikaanse stoomlokomotief van die pre-Unie era in die Kaapkolonie. In 1903 het die Kaapse Regeringspoorweë twee 6de Klas stoomlokomotiewe met 'n 2-6-2 Prairie-tipe wieluitleg in diens geplaas. In 1912, toe die lokomotiewe opgeneem is in die Suid-Afrikaanse Spoorweë, is hulle hernommer en herklassifiseer na Klas 6Y. Wikimedia Commons het meer media in die kategorie Klas 6Y-stoomlokomotief. Holland, D.F. (1971). Steam Locomotives of the South African Railways, Volume 1: 1859-1910 (1ste uitg.). Newton Abbott, Devon: David & Charles. pp. 52-54, 56. ISBN 978-0-7153-5382-0. Klassifikasie van S.A.R. Lokomotiewe met hernommerlyste, uitgereik deur die Kantoor van die Hoofmeganiese Ingenieur, Pretoria, Januarie 1912, pp. 8, 12, 14, 34 (Herdruk in April 1987 deur SAVD-museum, R.3125-6/9/11-1000) Holland, D.F. (1972). Steam Locomotives of the South African Railways, Volume 2: 1910-1955 (1ste uitg.). Newton Abbott, Devon: David & Charles. p. 138. ISBN 978-0-7153-5427-8. Paxton, Leith; Bourne, David (1985).


Klaagliedere van Jeremia is die 25ste boek in die kanon van Hebreeuse Geskrifte wat as Ou Testament in die Bybel opgeneem is. Hierdie boek bestaan uit gedigte in die vorm van liedere. Die boek handel oor die verskriklike dinge wat die volk van die Here deurgemaak het toe Jerusalem beleër en verwoes is en die bevolking in ballingskap weggevoer is. Die liedere sê dat dit die Here is wat dit gedoen het as straf vir die volk se sondes. Daar is 'n stemming van diepe droefheid in die liedere, maar ook 'n stemming van hoop en 'n oproep tot bekering. Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Klaagliedere.


Alberante is 'n voorstad in Alberton, Gauteng. Volgens die 2011-sensus het Alberante 'n bevolking van 1 305 gehad, waarvan 77,0% Blankes was. Afrikaans (52,1%) en Engels (36,9%) is die grootste huistale. Albertsdal Brackendowns Brackenhurst Randhart Verwoerdpark 2011-sensus (Alberante) Hierdie artikel is ’n saadjie. Voel vry om Wikipedia te help deur dit uit te brei.


Die Frankokrasie (Grieks: Φραγκοκρατία, Frankokratia, regering deur die Franke), ook bekend as die Latinokrasie (Λατινοκρατία, regering deur die Latyne) is die tydperk in die Griekse geskiedenis ná die Vierde Kruistog (1204) toe ’n paar hoofsaaklik Franse en Italiaanse state gestig is op die terrein van die Bisantynse Ryk. Die term kom van die feit dat die Ortodokse Grieke die Wes-Europese Katolieke "Latyne" of "Franke" genoem het. Die duur van die "Frankokrasie" verskil van gebied tot gebied: die politieke situasie was baie plofbaar terwyl die Frankiese state verdeel en van eienaarskap verwissel het; in baie gevalle is hulle deur Griekse opvolgerstate teruggewen. Die einde van die "Frankokrasie" het aangebreek met die verowering van die gebied deur die Ottomaanse Ryk in die 14de tot 16de eeu, wat gelei het tot die "Turkokrasie" (Ottomaanse Griekeland). Hierdie artikel is ’n saadjie. Voel vry om Wikipedia te help deur dit uit te brei.


Ronald Kasrils (bynaam "Rooi" Ronnie Kasrils; gebore 15 November 1938) is 'n Suid-Afrikaanse politikus. Hy was van 1999 tot 2004 die minister van waterwese en bosbou en van 27 April 2004 tot 25 September 2008 die minister van intelligensie. Kasrils het van 1987 tot 2007 op die ANC se Nasionale Uitvoerende Komitee (NUK) gedien. Van 1986 tot 2007 was hy 'n lid van die Suid-Afrikaanse Kommunistiese Party (SAKP) se Sentrale Komitee. Ronald Kasrils is op 15 November 1938 in Yeoville in Johannesburg gebore. Hy is die seun van Rene (gebore Cohen) en Isidore Kasrils, twee Oos-Europese Jode wat van die tsaristiese heerskappy na Suid-Afrika gevlug het. Hy matrikuleer van die King Edward VII Hoërskool in Houghton, waarna hy sy loopbaan as 'n draaiboekskrywer begin. Na die Sharpeville-slagting besluit hy om by die ANC aan te sluit, maar hy word in 1962 deur die regering ingeperk. In 1964 ontvang hy militêre opleiding in Odessa in die destydse Sowjetunie. Hy het dié militêre kennis ingespan om aanslagte teen die Suid-Afrikaanse magte vanaf die land se buurlande te loods.


China Airlines (afgekort as CAL) (Chinees: 中華 航空; pinyin: Zhonghua Hángkōng) is die grootste lugredery in Taiwan en die vlagdraer van die Republiek China (Taiwan). Dit is gevestig in Taiwan Taoyuan Internasionale Lughawe en het ongeveer 11 368 werknemers. China Airlines bedryf oor die 1 300 vlugte per week na 95 lughawens in 91 stede in Asië, Europa, Noord-Amerika en Oseanië. Die draer was in 2017 die 33ste grootste lugredery in die wêreld in terme van passasiersinkomste per kilometer en die 10de grootste in terme van vraginkomste. China Airlines het drie lugrederyfiliale: Mandarin Airlines bedryf vlugte na plaaslike bestemmings met kleiner volumes; China Airlines Cargo bedryf 'n vloot vragvliegtuie en bestuur sy moederredery se vragkapasiteit; Tigerair Taiwan is 'n laekosteredery gestig deur China Airlines en die Singapoerse groep Tigerair Holdings. "CAL Annual Report 2017" (PDF). China Airlines. China Airlines. Geargiveer vanaf die oorspronklike (PDF) op 14 Junie 2018. Besoek op 14 Junie 2018. "China Airlines - About". www.china-airlines.com (in Chinees). China Airlines. Geargiveer vanaf die oorspronklike op 14 Maart 2016. Besoek op 15 Julie 2014.


Die 34ste Golden Globe-toekenningsaand, wat uitnemendheid in die rolprente en TV-programme van 1976 vereer het, is op 29 Januarie 1977 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 55ste Golden Globe-toekenningsaand, wat uitnemendheid in die rolprente en TV-programme van 1997 vereer het, is op 18 Januarie 1998 gehou. Hierdie artikel is ’n saadjie. Voel vry om Wikipedia te help deur dit uit te brei.


Onderstepoort is 'n veeartsenykundige navorsingsentrum naby Pretoria. Dit is deur sir Arnold Theiler gestig as gevolg van die runderpes wat in 1896 uitgebreek het. Hy het dit ontwikkel tot een van die suksesvolste inrigtings van sy soort in die wêreld. Hier word ook entstowwe geproduseer. Die Veeartsenykundige Fakulteit van die Universiteit van Pretoria is hier gevestig. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


George Murray Alexander (Georgetown, Edinburg, Skotland, 25 Oktober 1851 – Kaapstad, Kaapkolonie, 19 Mei 1904) was 'n Suid-Afrikaanse argitek van Skotse herkoms wat die laaste deel van sy lewe in Kaapstad gepraktiseer het. Alexander was die seun van George Alexander van Causewayside, Grange, ’n argitek en bouer in die Skotse hoofstad, waar George Murray sy onderrig ontvang het en ook getroud is. Sy moeder was Ann Murray. George was ’n leerjonge by sy vader van 1868 tot 1872 en daarna as vakleerling ingeskryf van Februarie 1873 tot Februarie 1874 by J & GH Geddes, ingenieurs van Edinburg. Nadat hy sy opleiding voltooi het, het hy kortliks as argitek en ingenieur by die Shotts-ystermaatskappy gewerk en daarna na Amerika en Kanada gereis. Van Mei 1874 tot Februarie 1877 was Alexander, volgens sy eie aantekeninge, "argitek vir die grootste bouaannemers in Toronto", maar dié firma se naam is onbekend. Hy het blykbaar ook vir 'n ander kontrakteur in Noord-Amerika gewerk.


Nagblom is 'n wetenskapsfiksie-kortverhaal opgeneem in Nagstories: laatnagverhale oor gruwels en die bonatuurlike (Twaalfuurkop Uitgewers, 2008), deur Gert Cornelius. Kerneels – 'n wewenaar. Figaro – Kerneels se Maltese hond. Boytjie – die stalkneg en melkman. Rose Keet – weduwee en vriendin van Kerneels. Sooitjie Uys – die afgetrede polisieman op die dorp. Laaitjie Uys – Sooitjie se vrou. Kerneels, 'n wewenaar wat aan rumatiek (en slapelose nagte) ly, gaan op 'n nagtelike wandeling saam met sy hond, Figaro. Hul verlaat die vyfstraat-dorpie en kom op die verlate landskap af. 'n Helder bal trek 'n vuurstreep oor die naghemel en val op die aarde neer. Kerneels twyfel of dit 'n VVV kan wees, aangesien dit te klein is en daar geen hoorbare slag was nie. Die volgende oggend loop hy Boytjie raak. Boytjie weet van niks buitengewoon wat gebeur het nie, want hy slaap daardie tyd van die aand. Kerneels loop na die terrein, maar Figaro weier om 'n tree verder te loop. Kerneels vind niks nie en stryk aan. Op uitnodiging drink hy koffie by weduwee Rose Keet.


Die Kia Picanto is 'n stadsmotortjie wat sedert 2004 deur die Suid-Koreaanse vervaardiger Kia gebou word. Dit is ook bekend as die Kia Morning in Suid-Korea, Hongkong, Taiwan en Chili, Kia Eurostar in Taiwan (eerste generasie), Kia New Morning in Viëtnam en die Naza Suria of Naza Picanto in Maleisië. Die Picanto word uitsluitlik vervaardig by 'n gesamentlike aanleg met Donghee in Seosan, Suid-Korea. "2012 Kia Picanto brosjure" (PDF). Kia Motors Philippines. Geargiveer vanaf die oorspronklike (PDF) op 2012-06-19. Besoek op 2012-07-28. "FICHA TÉCNICA" (PDF) (in Portugees). Kia Motors do Brasil. Geargiveer (PDF) vanaf die oorspronklike op 23 April 2018. Besoek op 17 Maart 2014. Tan, Paul (3 November 2006). "Naza Suria" (in Engels). PaulTan.org. Geargiveer vanaf die oorspronklike op 11 Maart 2009. Besoek op 17 Januarie 2012. "Facilities & Buildings". Kia Media Site. Besoek op 25 Julie 2013.


Middeldrift is 'n dorpie in die Limpopo provinsie, Suid-Afrika. Die dorpie lê 52 km suid van Thabazimbi in die platinum- en chroommynboustreek. Die dorpie se nuwe naam word op sommige kaarte aangedui as Setaria. Lys van dorpe in Suid-Afrika "Hoofplek Middeldrift". Sensus 2011.


'n Kenteken is 'n grafiese merk, embleem, of simbool wat algemeen gebruik word deur kommersiële ondernemings, organisasies en selfs individue om te help met openbare herkenning. 'n Kenteken kan bestaan uit óf suiwer grafiese embleme of is saamgestel uit die naam van die organisasie of 'n afkorting daarvan. Hierdie artikel is ’n saadjie. Voel vry om Wikipedia te help deur dit uit te brei.


Die Toyota Cressida is 'n mediumgrootte gesinsmotor wat deur Toyota vervaardig is van Desember 1976 tot 1992, bestaande uit vier geslagte. Die Cressida was die uitvoermodel van die Toyota Merk II wat in Japan verkoop is. Die Cressida-reeks is in die 1990's met die Camry-reeks in Suid-Afrika opgevolg. Camry-toetsrit 'n belewenis, Beeld, 15 Oktober 1992 1976–1980 (X30) 1980–1984 (X60) 1984–1988 (X70) 1988–1992 (X80) Hierdie artikel is ’n saadjie. Voel vry om Wikipedia te help deur dit uit te brei.


By 'n rekenaar is randapparatuur die hardeware wat nie deel van die rekenaarkas of skootrekenaar is nie, maar ekstern gebruik word om die funksionaliteit van die rekenaar uit te brei. Randapparatuur word gebruik om inligting aan die rekenaar te verskaf (toevoer) of van die rekenaar te kry (afvoer). Eksterne toestelle wat vir berging of tweerigtingkommunikasie gebruik word, kan gesien word as 'n kombinasie van hierdie toevoer- en afvoerfunksionaliteit. Randapparatuur word aan die rekenaar gekoppel met 'n kabel of radiotegnologie soos Bluetooth. Voorbeelde van randapparatuur: Toevoer Sleutelbord Rekenaarmuis Skandeerder Digitale kamera Mikrofoon Afvoer Monitor Dataprojektor Drukker Plotter Luidspreker Berging Eksterne hardeskyf Laserskyf-leser/skrywer Slapskyf-leser/skrywer USB-stokkies Dataoordrag Modem


Vlieg kan na een van die volgende verwys: Vlieg (dier), 'n tweevlerkige insek. Vlieg (sterrebeeld), ’n sterrebeeld in die suidelike hemelruim. Vlieg (werkwoord), om deur die lug te beweeg, van punt A na punt B. Vliegtuig, aangedrewe voertuig waarmee lugvlugte onderneem word. Vlieg-in vlieg-uit, werksmetode vir mense wat in afgeleë gebiede werk. Vliegdekskip, skip wat ontwerp is om as 'n drywende lugmagbasis te dien. Vliegwiel, 'n roterende skyf wat gebruik word om kinetiese energie te stoor. Die Spaanse Vlieg, Afrikaanse rolprent wat in 1978 uitgereik is.


Gerhard Johannes Beukes (21 November 1913, Upington – 31 Augustus 1998, Bloemfontein) was 'n Afrikaanse dramaturg, veral bekend vir sy komedies. Benewens sy eie toneelstukke laat hy ook talle ander skrywers se bloemlesings die lig sien. Hy het die Hertzogprys vir drama in 1952 (saam met W.A. de Klerk) verower en was tot 1978 die hoof van die Departement Afrikaans en Nederlands aan die Universiteit van die Vrystaat. Gerhard Johannes Beukes is op 21 November 1913 in ’n watent op die plaas Biesiepoort naby die Augrabieswaterval en Upington gebore, as een van sewe kinders wat later almal in die onderwys staan. Tot elfjarige ouderdom word hy op die plaas groot voordat hy vir die eerste keer na die plaasskool gaan wat deur die ywer van sy moeder op hulle plaas ingerig is. Die skrywer Lalie Beukes is sy suster. Hy gaan daarna skool op Keimoes in die Noord-Kaap en matrikuleer in 1932 op Upington. Na skool studeer hy vanaf 1933 verder aan die Universiteit van Stellenbosch, waar hy sy toekomstige vrou, Pattie Pretorius, ontmoet. Professor F.E.J. Malherbe se geïnspireerde lesings en persoonlike belangstelling dra hier veral baie by tot sy letterkundige vorming.


Die artikel handel oor die betekenis van die woord lukraak. Vir die wikipedia funksie "Lukrake bladsy" wat willekeurig 'n bladsy kies, sien "Spesiaal:Lukraak" Lukraak of Lukrake gebeure, handelinge of toestande is waar daar geen patroon raakgesien kan word nie en daar dus geen voorspelbaarheid is nie. Dit kan ook beskryf word as iets wat van die toeval afhang. Baie speletjies (bv. kaartspeletjies) veral vir die doel van dobbelary berus op die feit dat die uitkoms van die spel slegs per toeval is en nie voorspel kan word nie. random.org Die HAT (Verklarende Handwoordeboek Van Die Afrikaanse Taal – F.F. Odendal) beskryf lukraak as ("Blindweg"; "op goeie geluk af" of "wat van toeval afhang") Hierdie artikel is ’n saadjie. Voel vry om Wikipedia te help deur dit uit te brei.


McDonald's Corporation is die wêreld se grootste ketting van hamburger- en kitskosrestaurante. Die hoofkantoor van die firma – McDonald's Plaza genoem – is geleë in Oak Brook, 'n voorstad van Chicago in die Verenigde State. Hier is ook die "Hamburger University", die opleidingsentrum van McDonald's. Die maatskappy is deur die sakeman Ray Kroć uitgebou nadat hy in 1955 die regte oorgeneem het van 'n klein hamburgerketting wat gelei was deur Dick en Mac McDonald. 'n McDonald's-restaurant word bestuur deur 'n konsessienemer, 'n filiaal, of die maatskappy self. Die inkomste van die maatskappy kom uit die huur, kopiereg en fooie wat betaal word deur die konsessiehouers, en die verkope in selftoegeruste restaurante. McDonald's bedien hoofsaaklik hamburgers, kaasburgers, hoender, skyfies, ontbytgeregte, koeldrank, melkskommels en nageregte. In reaksie op kritiek oor sy vervelige spyskaart, verkoop die maatskappy nou ook slaaie, garnale, gevoudes en vrugte. Die totale aantal bestellings by McDonald's beloop 68 miljoen per dag, versprei oor meer as 36 000 takke in 119 lande.


Die Suidelike klipkoggelmander (Agama atra) is 'n endemiese reptiel wat voorkom oor bykans die hele Suid-Afrika. Dit leef in klipbanke en heuwelhange. Hulle word 10 tot 16 cm lank. Die koggelmander het 'n vierkantige kop en donker houtskoolgrys lyf. Hulle vreet miere, termiete en ander klein ongewerweldes. Die mannetjie is opvallend in die somer wanneer hy op oop plekke sit en die blou van sy kop sigbaar is. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Suidelike klipkoggelmander. Wikispecies het meer inligting verwant aan Suidelike klipkoggelmander Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Northam is 'n gemeente van die Nederduitse Gereformeerde Kerk met sy middelpunt op die dorpie Northam in die provinsie Limpopo op die grens met Noordwes. Op 31 Mei 1941 het sowat 200 lidmate vanaf die gemeente Rustenburg, met sentrum Northam, 80 km ten noorde van Rustenburg, en sowat 250 lidmate van Zwartruggens, met sentrum Dwaalboom, 125 km ten noorde van Zwartruggens, afgestig as die gemeente Rustenburg-Noord, met dr. Van Schalkwyk as konsulent. Die gemeente is van Zwartruggens en Rustenburg deur die 65 km breë "naturelle-gebied" afgesny, wat in 1977 saam met ses ander stukke die sogenaamde onafhanklike republiek van Bophuthatswana sou word. Op 5 Junie 1942 kon die gemeente hulle eerste leraar, prop. A.A. van Wyk, en sy gade verwelkom. Op Sondag 7 Junie is klein Abraham, die eersteling van ds. en mev. Van Wyk, as eerste dopeling deur hom gedoop. Alhoewel die gemeente reeds besluit het om die pastorie op Northam te bou, moes die leraar die eerste tydperk by gemeentelede tuisgaan tot die pastorie ingewy is.


Dukkha (Pali; duḥkha in Sanskrit) is ’n term in Boeddhisme wat gewoonlik as "lyding" vertaal word, maar ’n veel breër begrip is wat ook vertolk kan word as onder meer "angstigheid", "stres" en "ontevredenheid". Dit is een van die belangrikste terme in Boeddhisme. Die Boeddha het glo gesê: "Ek het een ding en net een geleer, dukkha en die beëindiging van dukkha." Die klassieke formulering van die lerings oor dukkha is die Vier Edel Waarhede, waarvan dukkha die eerste waarheid is. Dukkha word gewoonlik verduidelik aan die hand van die volgende drie kategorieë: Die voor die hand liggende fisieke en geestelik lyding wat verband hou met geboorte, veroudering, siekte en die dood. Die angstigheid of stres daarvan om vas te klou aan dinge wat voortdurend verander. ’n Basiese ontevredenheid in alle wesens omdat alle wesens veranderlik, tydelik en sonder enige kern of inhoud is. Die Boeddhistiese tradisie lê klem op die belangrikheid daarvan om ’n insig in die aard van dukkha te ontwikkel, asook in die toestande wat dit veroorsaak en hoe dit oorkom kan word.


Etnolinguistiek (ook bekend as kulturele linguistiek) is 'n onderafdeling van die taalkunde en word gedefineer as die studie van taal as 'n aspek of deel van 'n kultuur. Veral die studie van die invloed van taal op kultuur en kultuur op taal. Etnolinguistiek bestudeer die verhouding tussen taal en kultuur en die manier hoe verskillende etniese groepe na die wêreld kyk. Dit is die kombinasie tussen etnologie en taalkunde. Taal kan beskou word as die organisering van 'n reeks simbole. Die betekenis van die simbole moet aangeleer word, soos vir enige iets anders. Etnologie verwys na die manier van lewe van'n hele gemeenskap bv. al die karaktereienskappe wat een gemeenskap van 'n ander skei. Etnolinguiste bestudeer hoe konseptualisering en persepsie taal beïnvloed en hoe hierdie dan verbind met ander kulture en samelewings. Hierdie artikel is ’n saadjie. Voel vry om Wikipedia te help deur dit uit te brei. en:Ethnolinguistics http://dictionary.reference.com/browse/ethnolinguistics http://onlinelibrary.wiley.com/doi/10.1525/aa.1949.51.3.02a00070/pdf


Die Wiskunde-gebou op die Hatfieldkampus van die Universiteit van Pretoria, was oorspronklik bekend as die Administrasiegebou. Die gebou, ontwerp deur Gordon Leith, ’n assistent van Sir Herbert Baker, weerspieël die kenmerkende elemente van die Klassieke argitektoniese styl. Dit was die eerste gebou op kampus wat afgewyk het van die destydse strukturele- en ontwerpneigings. Konstruksie het in 1930 begin en die gebou was later in 1954 vergroot. Die argitek Strauss Brink was verantwoordelik vir die ontwerp van die nuwe toevoeging. Daar is 'n groot geteëlde kompas in die binnehof, wat die ware magnetiese rigtings aandui. Die Departement Wiskunde het in 1982 in die gebou ingetrek, toe 'n administrasiegebou in gebruik geneem is. Sedertdien staan die gebou bekend as die Wiskunde-gebou. Universiteit van Pretoria: Kampusgebouegids, 2008, besoek op 16 Junie 2015 Hierdie artikel is ’n saadjie. Voel vry om Wikipedia te help deur dit uit te brei.


Die Sutta-pitaka ("Leringemandjie") is ’n Boeddhistiese geskrif en een van die drie dele van die Pali-kanon. Dit handel hoofsaaklik oor die leringe van die Boeddha en van sy dissipels. Die Pali-kanon bestaan uit drie algemene kategorieë, wat piṭaka (van die Pali-woord vir "mandjie") genoem word. As gevolg hiervan is die kanon tradisioneel bekend as die Tipiṭaka ("Drie Mandjies"). Die ander twee mandjies is die Vinaya- en Abhidhamma-pitaka.


Middelpuntsoekende krag, ook sentripetale krag genoem, is die krag wat op ’n voorwerp inwerk wat in ’n sirkelbaan beweeg en wat sorg dat die beweging konstant na die middelpunt van die sirkel afgebuig word. Die term "middelpuntsoekend" verwys nie na die oorsaak van die krag soos by swaartekrag nie, maar na die gevolg van die krag. As ’n krag met ’n konstante grootte op ’n bewegende voorwerp inwerk en dié krag is deurentyd loodreg op die bewegingsrigting van die voorwerp, sal die voorwerp ’n sirkelbaan volg. Die krag is boonop deurentyd in die rigting van die middelpunt van die sirkelbaan. Die snelheid van die voorwerp verander nie van grootte nie omdat die krag loodreg op die snelheidsvektor is; die snelheid verander slegs van rigting. Die oorsaak van die middelpuntsoekende krag kan swaartekrag wees. So sorg die Aarde se swaartekrag dat die maan in ’n sirkelbaan om die Aarde wentel. Dit kan ook veroorsaak word deur die spanning in ’n tou waarmee ’n klip in die rondte geswaai word. Die term middelpuntvliedende krag word ook soms gebruik in verband met sirkelvormige bewegings.


Die Suidelike Ring-newel of NGC 3132, in Engels ook bekend as die Eight-Burst Nebula, is ’n helder en goed bestudeerde planetêre newel in die sterrebeeld Seile. Dit is sowat 2 000 ligjare van die Aarde af. Beelde van die newel toon twee sterre na aan mekaar: een het ’n skynbare helderheid van 10 magnitude en die ander een van 16. Die kern van die newel, ’n witdwerg, is die dofste. Die ster, met ’n temperatuur van sowat 100 000 kelvin, verlig die newel met sy intense ultravioletstraling. Lys van planetêre newels "SIMBAD-sterrekundedatabasis". Resultate vir NGC 3132 (in Engels). Geargiveer vanaf die oorspronklike op 28 Mei 2020. Besoek op 3 Januarie 2007. "Fast Facts – Planetary Nebula NGC 3132". Hubble Heritage Project. Space Telescope Science Institute. Besoek op 2007-10-06. Koördinate: 10h 07m 01.76s, −40° 26′ 11″ Hubble Heritage-publikasie Geargiveer 2 Maart 2009 op Wayback Machine Hubble Heritage-projek – foto van NGC 3132 Suidelike Ring-newel op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's Wikimedia Commons het meer media in die kategorie Suidelike Ring-newel.


Portside Tower is 'n 139 m hoë wolkekrabber in die Kaapse middestad. Dit is in 2014 voltooi en is die stad se hoogste gebou. Dis die eerste noemenswaardige toringgebou wat in 15 jaar in die middestad gebou is. Die gesamentlike eienaars was aanvanklik FirstRand Bank (FNB, RMB, Wesbank en Ashburton) en Old Mutual, maar in Junie 2016 het Accelerate Property Fund sowat die helfte van die gebou by Old Mutual gekoop. FirstRand Bank het aangebly as eienaar van die boonste verdiepings. Die bank benut self van die gebou se kantoor- en kleinhandelsruimte terwyl Old Mutual kantoorruimte aan prima-kliënte verhuur het. Die gebou het 32 verdiepings en sy vloeroppervlak beslaan meer as 50 000 m2. Die argitekte was Louis Karol se firma. In aanbou in 2012. Die voltooide gebou in 2014. (en) PropertyWheel.co.za. URL besoek op 23 Junie 2016. Wikimedia Commons het meer media in die kategorie Portside Tower. Hierdie artikel is ’n saadjie. Voel vry om Wikipedia te help deur dit uit te brei. Koördinate: 33°55′0″S 18°25′19″O / 33.91667°S 18.42194°O / -33.91667; 18.42194


Die 2015 Formule Een Britse Grand Prix is op 5 Julie 2015 op die Silverstone-renbaan in Silverstone, Brittanje gehou. Dit was die negende wedren van die kampioenskapseisoen en is deur Lewis Hamilton in sy Mercedes gewen.


Volgens die 2011-sensustabelle van StatsSA, is Hlanganani die naam van meer as een plek in Suid-Afrika: Hlanganani, KwaZulu-Natal (met 'n bevolking van meer as 880) Hlanganani, Limpopo (met 'n bevolking van meer as 7 800) Hlanganani, Mpumalanga (met 'n bevolking van meer as 21 500) Soek Hlanganani sensus op


Pirow Bekker (gebore 9 Desember 1935, Smithfield) is 'n Afrikaanse digter en skrywer van romans en kortverhale. Hy is 'n voormalige hoof van die dokumentasiesentrum van die Instituut vir Taal, Lettere en Vertolkende Kunste van die RGN. Later boer en skryf hy. Die digbundel Stillerlewe (2002) word as ’n hoogtepunt van sy werk beskou. Petrus Jakobus Bekker is op 9 Desember 1935 in Smithfield gebore. Sy jeugjare bring hy deur op die plaas Suidoostebank naby Reddersburg in die Suidoos-Vrystaat. Hy spandeer ook ongeveer twee jaar op die plase Draaifontein en Klipfontein naby die Winterberge in die Oos-Kaap, waar sy pa ernstig siek word. Kort voor sy pa se dood verhuis hulle terug na die Vrystaat, waar hy in 1953 op Smithfield matrikuleer met onderskeidings in drie vakke. Hy studeer vanaf 1954 in Bloemfontein verder aan die Universiteit van die Oranje-Vrystaat, waar hy die B.A.-graad in 1956 behaal. In hierdie tyd is hy universiteitskorrespondent vir Die Volksblad en werk gedurende vakansies voltyds by hierdie koerant. Sy inkomste stel hom in staat om 'n draagbare Olivetti-tikmasjien te kan bekostig, wat sy produktiwiteit verder verhoog.


Die toom-snellervis (Sufflamen fraenatum) is 'n vis wat wydverspreid voorkom in die Indiese- en Stille oseane, Oman en aan die ooskus van Afrika suidwaarts tot by die Oos-Kaap. In Engels staan die vis bekend as die Bridle triggerfish. Die vis word tot 38 cm lank. Die vis kan sy kleur verander van ligbruin tot donkerbruin. Die mannetjies het 'n pienkerige geel merk om die bek wat die toomeffek gee. Die onvolwasse visse is wit met 'n bruin rug en golfvormige horisontale strepe oor die kante. Die vis leef aflandig in koraal- en rotsriwwe in water wat 8 tot 150 m diep is. Hulle is alleenlopers en vreet skaaldiere, spons en ander vis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Sufflamen-fraenatum.html


Die NG gemeente Worcester-Noord is die vierde oudste gemeente van die Nederduitse Gereformeerde Kerk op die dorp Worcester. Ná die stigting van die eerste dogtergemeente van die NG gemeente Worcester op die dorp, naamlik Worcester-Oos in 1950, en die tweede, NG gemeente Worcester-Vallei, in 1952, was daar reeds in laasgenoemde sprake van die afstigting van ’n derde dogter van die ou moedergemeente en wel in die noordelike woongebiede van die dorp, maar dit het eers in 1955 ’n werklikheid geword. Die nuwe gemeente, Worcester-Noord, is op 26 Oktober 1955 deur die ringskommissie gestig. Besonderhede oor die grenslyne en die eerste kerkraadslede is in die Kerkbode van 23 November 1955 gepubliseer. Ds. N.E. Nel is as konsulent van die nuwe gemeente aangewys. Reeds op 13 November 1955 het hy die nuwe kerkraadslede gaan voorstel en toe beroep hulle hom op die eerste kerkraadsvergadering. So het hulle die goeie voorbeeld van hul oudste suster op die dorp, Worcester-Oos, gevolg deur ’n leraar van die moedergemeente te beroep. Hy het die beroep aangeneem en is op 21 April 1956 as eerste leraar bevestig.


Akasiapark is 'n woongebied vir staatsamptenare, parlementslede en spoorwegamptenare in Kaapstad, Wes-kaap, Suid-Afrika. Akasiapark is aangelê op 'n deel van die voormalige lugmagbasis Wingfield. Van 1947 tot 1 Desember 1959 het dit bekendgestaan as Sassar, maar die naam is toe verander na Akasiapark na aanleiding van die port jacksons wat hier groei. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Albertsville is 'n werkersklasvoorstad in die weste van Johannesburg, Gauteng, wat grens aan Albertskroon en suidoos daarvan geleë is, sowat 7 km wes van Johannesburg se stadsaal, noord van Sophiatown en oos van Newlands. Albertsville is genoem na genl. Hendrik Alberts, wat 'n gedeelte van die plaas Waterval No. 221 van J.J.P. Ackerman gehuur het. Dit is in 1897 uitgelê op sowat 114 akker en opgedeel in 1 497 standplase. Gereformeerde kerk Bergbron Gereformeerde kerk Delarey NG gemeente Waterval "Subplek Albertsville". Sensus 2001. Besoek op 10 Junie 2017. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. Hierdie artikel is ’n saadjie. Voel vry om Wikipedia te help deur dit uit te brei.


Gross Barmen (ook Otjikango en gestig in 1844 as Neu-Barmen) is ’n geskiedkundige nedersetting, warmwaterbron en voormalige Rynse sendingstasie in die streek Otjozondjoepa in sentraal-Namibië, sowat 25 km vanaf Okahandja. Die Herero wat hier gewoon het, het die naam Otjikango (“groot fontein”) aan die plek gegee vanweë die warmwaterbronne. Die eerste Rynse sendelinge in Suidwes-Afrika, Carl Hugo Hahn en Franz Kleinschmidt, het op 6 Oktober 1842 uit die noordweste van die Kaapkolonie by die hoofkwartier van Jonker Afrikaner op /Ai//gams (Windhoek) aangekom, kort voor die Herero en die Nama op Kersdag 1842 'n vrede sluit wat tot 1846 sou standhou, maar vertrek kort daarna omdat die Wesleyaanse sendeling Richard Haddy, wat eweneens deur Jonker uitgenooi is om sy volk te kom bearbei, daar opgedaag het. Om enige botsing te vermy, besluit Hahn om 'n begin te maak met die sendingwerk onder die Herero. Hahn stig op 31 Oktober 1844 by die warmwaterbron op Otjikango die eerste Rynse sendingstasie in die Hererogebied en noem dit, na aanleiding van die setel van die Rynse Sendinggenootskap, die gewese nywerheidstad Barmen, Gross Barmen (of Neu-Barmen).


Mount Stewart naby Greyabbey/Newtownards Ards-skiereiland, graafskap Down Noord-Ierland  Verenigde Koninkryk Opgerig 1820–1839 Styl Neo-klassisisme Argitekte George Dance William Vitruvius Morrison Webtuiste Mount Stewart Mount Stewart is 'n 19de eeuse herehuis in die Noord-Ierse graafskap Down, geleë naby die dorpie Greyabbey en enkele myle buite Newtownards, 'n groot dorp op die Ards-skiereiland. Die huis, wat veral vir sy unieke tuin bekend staan, is aan die oosoewer van die see-inham Strangford Lough geleë en tans in besit van die National Trust. Die Mount Stewart-landgoed beslaan 950 akkers (380 hektaar). Mount Stewart dien al 250 jaar lank as woning van die Vane-Tempest-Stewart-familie, die markiese van Londonderry, wat 'n leidende rol in die politieke en maatskaplike lewe van Ierland en Groot-Brittanje gespeel het. Hul nakomelinge bewoon steeds die privaat wonings van Mount Stewart. Die Skotse voorvader van die Stewart-familie was eintlik 'n lid van die MacGregor-clan wat sy familienaam gewysig het nadat MacGregor in die vroeë 17de eeu in Skotland verban is.


Die gouemuntsewejaartjie (Helichrysum argyrophyllum) is 'n vinniggroeiende grondbedekker van die Oos-Kaap. Dit dra geel blomme in die laatsomer en herfs. Hierdie grondbedekker groei laag en bereik 'n hoogte van slegs 15 cm. Dit vorm 'n dik, welige laag grys blare wat die grond bedek. Die blare is klein en bedek met 'n silwer, viltagtige laag. Gedurende laatsomer en herfs verskyn blomstele van ongeveer 10 cm lank. Elke blomsteel dra 'n paar goudgeel blomme. Die gouemuntsewejaartjie lok bye en apiekewers wanneer dit blom. Die gouemuntsewejaartjie is 'n geharde en immergroen grondbedekker wat vinnig groei. Dit verkies sanderige grond met goeie dreinering en moet altyd in 'n sonnige area geplant word. Dit groei ook baie goed in rotstuine en kan met min water klaarkom. Voortplanting geskied deur steggies, wat in sand geplant moet word om wortels te vorm. Pienaar, Kristo: Die Suid-Afrikaanse watter blom is dit? 2000. Struik Uitgewers. ISBN 1-86872-442-5 Kearney, Anneke: Begin Inheems. 2008. Metz Press. ISBN 978-1-919992-93-8 Kirsten, Keith: Keith Kirsten se volledige tuingids vir Suid-Afrika. 1992. Human & Rousseau.


John Logie Baird (1888–1946) was ’n Skotse ingenieur en uitvinder wat die eerste televisiestelsel ontwerp het. Hy het die eerste werkende TV-stel op 26 Januarie 1926 in Londen gedemonstreer. Hy het ook die wêreld se eerste ten volle elektroniese kleurtelevisiebuis uitgevind. Baird is op 13 Augustus 1888 in Helensburgh, Dunbartonshire in Skotland gebore. Hy draf skool aan die Larchfield Academy in Helensburgh en studeer daarna aan die Glasgow and West of Scotland Technical College (wat later die Universiteit van Strathclyde sou word), asook die Universiteit van Glasgow. Hy staak egter sy studie met die uitbreek van die Eerste Wêreldoorlog. Baie van Baird se eerste uitvindings was nie suksesvol nie. In sy twintigs probeer hy om diamante te maak deur grafiet te verhit, wat 'n kortsluiting in Glasgow se kragtoevoer veroorsaak het. Later maak Baird 'n skeermes van glas wat nie kon roes nie, maar dit het maklik gebreek. Hoewel talle uitvinders aan die TV-stel gewerk het, het Baird groot vooruitgang op die gebied gelewer (veral in Brittanje). Baird was die eerste persoon om 'n lewendige, bewegende, swart-en-wit TV-beeld van weerkaatsende lig te beeldsend.


Die Narmada (Hindi: नर्मदा, narmadā, [nʌɽmʌdɑː], Gujarati: નર્મદા નદી), Nerbudda of Rewa is die grootste wes-vloeiende rivier in Indië. Die rivier, met 'n lengte van 1 315 km (817 myl), is ná die Indus, Brahmaputra, Ganges en Godavari die vyfde langste rivier in Suid-Asië. Die Narmada word in die Hindoeïsme as heilig beskou, wat van dié rivier 'n belangrike pelgrimstog vir Hindoes maak. Dié rivier vorm die tradisionele grens tussen Noord-Indië met die Gangesvallei en Suid-Indië met die Dekan-plato. Die Narmada se hele rivierloop word in die noorde deur die Vindhya- en in die suide deur die Satpura-gebergtes begrens. Daarbenewens vorm die Narmada se onderloop die noordelike grens van die Wes-Ghats. Die Narmada ontspring in die Amarkantak-plato in Sentraal-Indië, net oos van Jabalpur in die deelstaat Chhattisgarh. Aansluitend vloei dié rivier in 'n westelike rigting en bereik die deelstaat Madhya Pradesh. Hier vloei dié rivier net suid van Bhopal en Indore.


Gustav Meyrink (eintlik, Gustav Meyer, en soms verkeerdelik as G. Meyrinck gelys, * 19 Januarie 1868 in Wene; † 4 Desember 1932 in Starnberg, Duitsland), was 'n Oostenrykse skrywer en vertaler. Gebore 1868 in Wene as die buite-egtelike seun van die württembergse staatsminister Karl von Varnbüler en die aktrise Marie Meyer. Gustav Meyrink deurbring sy skooljare in München, Hamburg en Praag. Na afsluiting van sy tyd by die Handelsakademie in Praag (1885–88) was Meyrink 1889–1902 eers mede-eienaar, dan die enigste eienaar van die praagse Bank en geldwisselaar Meyer & Morgenstern. In 1893 is hy met Hedwig Aloysia Certl getroud. In 1897 het hy Philomena Bernt ontmoet, sy toekomstige tweede vrou. In dieselfde jaar het hy sy eerste literêre pogings onderneem. In 1901 is sy eerste publikasie ("Die warm soldaat") uitgegee onder die kunstenaarnaam "Meyrink" in die münchense Simplicissimus-tydskrif. 1902 gaan die bank-besigheid bankrot, word hy aangehou weens beweerde bedrog, maar is vrygespreek en het herhaaldelik maar onsuksesvol aansoek gedoen vir rehabilitasie. 1904 trek hy na Wene, waar hy as redakteur van die Weense satiriese tydskrif Liewe Augustin gewerk het.


Die Groothengelaar (Antennarius commerson) is 'n vis wat wydverspreid voorkom in die Stille- en Indiese Oseane asook die Rooisee en hiervandaan aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Big angler. Die vis word tot 33 cm lank. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Antennarius-commerson.html


Dwaalboom is ’n nedersetting in die suidweste van die provinsie Limpopo, Suid-Afrika. Dis ongeveer ewe ver van Gaborone, Botswana en Thabazimbi, Limpopo, en suid van die Atherstone-natuurreservaat geleë. Dit vorm deel van die Thabazimbi-munisipaliteit. Volgens die sensus van 2011 het Dwaalboom toe 586 inwoners gehad van wie amper 63% swart was en amper ’n derde wit. Tswana was die grootste huistaal met 220 sprekers en Afrikaans die naasgrootste met 202. Dwaalboom was van 1938 tot 2008 een van die tweede bedieningspunte van die Gereformeerde kerk Drieviersboom. Die ander was Northam. Die huidige kerkgebou, wat nou behoort aan die Gereformeerde kerk Thabazimbi en waarin dienste steeds gehou word, is op 20 Oktober 1990 in gebruik geneem. Die NG gemeente Dwaalboom was tot in 1941 die Bosveld-wyke van Zwartruggens. In 1941 het die Bosveld-wyke van Zwartruggens met Dwaalboom as middelpunt en die Bosveld-wyke van Rustenburg met Northam as middelpunt saam 'n gemeente gestig, nl. Rustenburg-Noord. In 1948 het die kerkraadslede van die Dwaalboom-wyke aansoek gedoen om afstigting en op Saterdag 23 Oktober 1948 is die gemeente Dwaalboom deur die Ringskommissie van die Ring van Krokodilrivier gestig.


Sitroengras (Engels: Cymbopogon, ook bekend as lemon grass) is 'n plantgenus wat se spesies algemeen gekweek word as kulinêre en medisinale krui, omrede hul aangename geur wat sterk herinner aan suurlemoene. In Suid-Afrika is motwortel (Cymbopogon marginatus) 'n belangrike onderdeel van die renosterveld en 'n gunstelingvoedsel van die bergkwagga. Sprengel, Curt (Kurt, Curtius) Polycarp Joachim 1815. Plantarum Minus Cognitarum Pugillus 2: 14 lectotype designated by N.L. Britton & P. Wilson, Bot. Porto Rico 1: 27 (1923) Kew World Checklist of Selected Plant Families Tropicos, Cymbopogon Spreng.


Kommandeur is 'n vlootrang wat in meeste vlote gebruik word, wat hoër is as 'n kaptein, maar ondergeskik aan 'n admiraal. Nie-Engelssprekende nasies gebruik dikwels die rang van flottieljeadmiraal of seniorkaptein as 'n ekwivalent. Tradisioneel behels "kommandeur" die titel vir 'n offisier wat oor meer as een skip bevel hou op 'n gegewe tyd, selfs tydelik, terwyl "kaptein" die tradisionele titel is vir die bevelvoerder van 'n enkele skip, selfs al beklee die offisier 'n laer rang in die mag. As 'n amptelike rang, hou 'n kommandeur tipies die bevel oor 'n flottielje of eskader van skepe as deel van 'n groter taakmag of vloot onder die aanvoering van 'n admiraal. Tydens die bewind van die VOC aan die Kaap de Goede Hoop het die kommandeurs - hul rang is vanaf 1691 tot goewerneur verhoog - 'n belangrike en interessante rol gespeel. Die meeste van die byna dertig bevelvoerders het deur hul persoonlike bekwaamhede, tekortkominge, eienaardighede en houdings teenoor die Kaapse koloniste, 'n eie, persoonlike stempel op die volksplanting aan die suidpunt an Afrika afgedruk.


Die Blitz verwys na die tydperk in 1940 en 1941 gedurende die Tweede Wêreldoorlog toe Duitse vegvliegtuie talle bomme op Britse stede, veral op Londen, laat val het. Die Britse pers het die term blitz vir Duitsland se taktiek om omliggende state te oorrompel gebruik. Die projek was volledig op spoed gebaseer. Die Duitsers se doel was om hul teenstanders so vinnig moontlik, en met so min moontlik ongevalle tot oorgawe te dwing. Dit begin in September 1939 met 'n grensvoorval tussen Duitsland en Pole, waarna byna die hele Europa in kort tydjie oorrompel is. Dit was deels te wyte aan die Duitse Weermag se superioriteit, maar ook aan die laks reaksie van sommige regerings. Duitsland se lugaanvalle oor die Verenigde Koninkryk, en veral oor Londen, het later as die Slag om Brittanje bekend geword. Die Duitse lugmag het veral industriële teikens, en gedurende die laaste fase van die stryd, burgerlike sentrums aangeval. In die proses is meer as 'n miljoen huise in Londen vernietig of beskadig en meer as 40 000 burgerlikes gedood, waarvan byna die helfte van die slagoffers in die hoofstad was.


Prof. dr. Stephanus Petrus Engelbrecht (Witbank, Standerton, 20 Oktober 1891 – Pretoria, 20 Augustus 1977) was ’n teoloog, leier in die Nederduitsch Hervormde Kerk en moontlik die grootste kerkhistorikus in dié kerkverband se bestaan. Engelbrecht was die jongste seun van Gerhardus Jacobus Engelbrecht en sy vrou, Johanna Etresia Kloppers. Sy voorsate was ’n streng kerkgebonde Voortrekkerfamilie. Sy vader het tydens die Tweede Vryheidsoorlog (1899-1902) gesneuwel. Omdat die gesin geldelik geruïneer is, is Engelbrecht in die weeshuis op Middelburg, Tvl., opgeneem waar hy sy eerste skoolonderrig ontvang het, hoewel hy nege dae ná die uitbreek van die oorlog nege jaar oud geword het. Op Middelburg het ds. Jac van Belkum, Hervormde predikant, hom oor die seun ontferm en kon hy deur Van Belkum se toedoen sy skoolopleiding op Heidelberg, Tvl., voltooi. Engelbrecht het as seun reeds ’n oorheersende belangstelling in die Transvaalse Afrikaner se kerklike en staatkundige geskiedenis gehad; so het sy eerste bydrae tot die kerkgeskiedenis verskyn in De Hervormer (van 1930 af Die Hervormer) van 15 Oktober 1909, vyf dae voor sy 18de verjaardag.


Die Van de Graaff-bakens is in die tyd van die VOC se bewind aan die Kaap op belangrike plekke langs die kus van die destydse kolonie opgerig om te bewys dat die VOC aanspraak op die gebied maak. Aan die einde van die 18de eeu wou Engeland as die grootste koloniale moondheid graag die Kaap by die VOC oorneem en daarom is in 1781 'n Britse vloot gestuur om die Kaap te verower. Weens die aanwesigheid van 'n groot Franse eskader aan die Kaap het die veroweringpoging misluk. Sedertdien het Cornelis Jacob van de Graaff (1734–1812), die goewerneur aan die Kaap van 1785 tot 1791, alle Engelse besoekers aan die Kaap gesien as moontlike spioene en vyande wat sy bewind wil omverwerp. Later daardie jaar strand die Engelse skip Pigot naby die huidige Humansdorp. Die opvarendes, insluitende Engelse soldate, ry per wa na Kaapstad. Van de Graaff is dadelik agterdogtig en vermoed dat daar verkenningswerk gedoen word vir 'n latere inval. Die Politieke Raad besluit om sommer van die eerste Nederlandse skip wat die Kaap aandoen 'n honderd soldate te laat ontskeep en hulle op verskeie plekke langs die kus te stasioneer.


Die Koegas-gruwels (1878–80) was 'n berugte moordsaak in die Kaapkolonie wat tot groot politieke verdeeldheid tussen liberales en imperialiste gelei het. Die anti-swart rassistiese houding van die land se prokureur-generaal het uitgeloop op verskeie lastereise wat die regering teen hul teenstanders aanhangig gemaak het. Koegas is 'n gehug naby Westerberg, op die noordelike oewer van die Oranjerivier en is 66 km noord van Prieska. Destyds was dit in die distrik Hay op die noordgrens van die kolonie. Teenswoordig is dit in die Siyathemba Plaaslike Munisipaliteit, die munisipaliteit is gevorm na die samesmelting van die munisipaliteite van Prieska, Marydale en Niekerkshoop in die Noord-Kaap. In 1878 het die Kaapkolonie 'n tyd van onsekerheid beleef omdat die Britse regering 'n konfederasie op die state in Suider-Afrika wou afdwing. In die proses is die Kaapse liberale regering ontsetel en vervang met 'n meer inskiklike en pro-imperialistiese popperegering onder premier Gordon Sprigg. Hierdie regering het 'n meer diskriminerende beleid teenoor die inheemse bevolking gevoer, wat lei tot rassespanning en onrus en die regering raak selfs betrokke in 'n aantal oorloë om sy grense uit te brei.


Die Canon EOS 60D is 'n 18,1 megapieksel semi-professionele digitale enkellensreflekskamera wat deur Canon vervaardig is. Dit is op 26 Augustus 2010 vrygestel teen 'n voorgestelde kleinhandelprys van V$1099.00. As 'n deel van die Canon EOS-tweesyferlyn, is dit die opvolger van die EOS 50D en die voorganger van die EOS 70D. Dit is die eerste Canon EOS kamera wat 'n geartikuleerde LCD-skerm het. Afgesien van die skerm, is die belangrikste nuwe funksies van die 60D in die tweesyfer-Canonlyn verhoogde resolusie en ISO-reeks, vol-HD videovermoë, en in-kamera naverwerkingsfunksies vir die beelde. Dit maak egter gebruik van die DIGIC 4-beeldverwerker. Net soos die 50D, het die kamera 'n vloeikristalvertoon vir die instellings bo-op die kamera, waarmee die ISO-spoed, AF-modus, skietmodus en metingmodus beheer kan word. Die 60D word te koop aangebied as 'n kas alleen, of in 'n pakket met 'n EF-S 18-200mm f/3.5-5.6 IS lens, EF-S 17–85mm f/4-5.6 IS USM lens, EF-S 18–135mm f/3.5-5.6 IS lens, EF-S 17-55mm f/2.8 IS USM lens, of 'n EF-S 18-55mm f/3.5-5.6 IS STM lens.


Die 2017 Formule Een Oostenrykse Grand Prix is op 9 Julie 2017 op die Red Bull Ring in Spielberg, Oostenryk gehou. Dit was die negende wedren van die kampioenskapseisoen gewees, en is deur die jong renjaer Valtteri Bottas in 'n Mercedes AMG gewen. Pirelli het die volgende bande in Oostenryk verskaf: Lewis Hamilton het na afloop van kwalifisering 'n straf van vyf roosterplekke ontvang, omdat hy sy Mercedes se ratkas moes laat vervang buite die reëls.


Sinkiet is 'n mineraal met formule ZnO. Kristalle is seldsaam. Dit het 'n wurtzietstruktuur. "ruby CO. US" (in Engels). Geargiveer vanaf die oorspronklike op 30 Oktober 2019. Besoek op 15 April 2017. "mindat 4410" (in Engels). Geargiveer vanaf die oorspronklike op 10 Mei 2020.


Vere vorm die bedekking van 'n voël se vel. In Latyn word 'n veer penna (mv. pennae) genoem en omdat vere vroeër as skryfinstrument gebruik is, praat mens steeds van 'n pen. 'n Ander woord vir veer is pluim wat van Latyn pluma kom. Die tak van die wetenskap wat hom op vere rig, word plumologie genoem. Vandag is vere net kenmerkend by voëls, maar daar is fossiele van dinosourusse wat reeds vere vertoon. Vere beskerm diere teen koue en water. Dit is dalk die vere se oorspronklike funksie, maar hulle het dikwels kleure wat die dier teen vyande beskerm of tot kommunikasie bydra. Anwysings dat gekleurde vere reeds taamlik oud is, is gevind in die fossiele van Anchiornis. Die belangrikste funksie is nogtans dat dit aan 'n voël sy vliegvermoë verskaf. Archeopterix is die bekendste fossiel wat hierdie funksie vertoon. Vere bestaan uit keratien en is leweloos in hul volwasse toestand. Hulle is ook uiters ligte bousels, hoewel 'n voël se verepak ongeveer tweemaal so swaar is as sy skelet.


Stuart Allen "Stu" Roosa (16 Augustus 1933 – 12 Desember 1994), (Kolonel, Amerikaanse Lugmag), was 'n Amerikaanse lugvaart ingenieur, Amerikaanse Lugmag vlieënier, toetsvlieënier en NASA ruimtevaarder. Hy was die bevelvoerder van die beheermodule vir die Apollo 14 missie. Hierdie missie het plaasgevind vanaf 31 Januarie 1971 tot 9 Februarie 1971. Dit was die derde missie wat mense op die maan geplaas het. Roosa se twee kollegas vir die missie was Alan Shepard en Edgar Mitchell. Terwyl Shepard en Mitchell twee dae op die maan se oppervlakte deurgebring het, het Roosa eksperimente gedoen. Roosa is een van slegs 24 persone wat na die maan gevlieg het. Hy was gewerf as deel van Ruimtevaardergroep 5. Wikimedia Commons het meer media in die kategorie Stuart Roosa. (en) Stuart Roosa in die Internet-rolprentdatabasis (en) Stuart Roosa by Find a Grave Hierdie artikel is ’n saadjie. Voel vry om Wikipedia te help deur dit uit te brei.


Die driedoring (Rhigozum trichotomum Burch.) is 'n struik wat inheems aan Namibië en Suid-Afrika is. Dit kom veral in die Nama-Karoo voor en is op die SANBI-rooilys as 'veilig' (LC) gelys. Dit is 'n houtige meerjarige struik wat 1 - 2 m hoog word met doringagtige takkies wat gewoonlik in drieë aftak. Dit dra net klein blaartjies wat dit in die droë tyd verloor en dit kry klein wit blommetjies met 'n geel hart. Oorbeweide gebiede raak vinnig bedek met hierdie plant. Dit gee nie net slegte landbeheer aan, maar sorg ook dat die grond minder aan erosie blootstaan. Die plant is self nie smaaklik nie, maar tree op as verpleegsterplant vir ander jong plantjies. Dit kom in gebiede met 'n omreëlmatige reënval van 50 - 350 mm per jaar voor. Die boom se nasionale nommer is 676.1 Alfabetiese lys van Suid-Afrikaanse bome "SANBI-rooilys" (in Engels). Geargiveer vanaf die oorspronklike op 1 Mei 2019. FAO. https://www.treetags.co.za/national-list-of-indigenous-trees/ beelde op iSpot


Onverwacht is 'n dorp in die Tshwane Metro in die Gautengprovinsie van Suid-Afrika. Die nedersetting is ongeveer 40 km noord-oos van Pretoria geleë, naby die myndorp Cullinan. Onverwacht is in 1886 deur pres. Paul Kruger gestig. Tydens die Tweede Vryheidsoorlog is aan die plaaslike swart mense hul eie grond belowe as hulle die Boere in die oorlog sou help, en die belofte is nagekom ten spyte daarvan dat die Boere verslaan is. Die dorp is ook die plek van die Slag van Onverwacht, wat op 4 Januarie 1902 plaasgevind het. Vandag is Onverwacht die tuiste van ongeveer 100 swart Afrikanerfamilies. Die plaaslike inwoners het 'n petisie aan die regering gerig om hul dorp as 'n erfenisterrein te verklaar. Lys van dorpe in Suid-Afrika "Hoofplek Onverwacht". Sensus 2011. http://www.sundayworld.co.za/Feeds/SundayWorld/2012/12/10/proudly-boer---a-lifestyle-in-tatters. http://www.gauteng.net/dinokeng/news/entry/onverwacht.


Die 50ste jaarlikse Cannes-rolprentfees is van 7-18 Mei 1997 gehou. Die Franse aktrise en sangeres Isabelle Adjani was die voorsitter van die jurie en die Franse aktrise en regisseur Jeanne Moreau het die opening- en die afsluitingseremonie aangebied. Altesaam 53 rolprente en kortfilms is vir mededinging gekies. Die Palme d'Or is gesamentlik toegeken aan Taste of Cherry (Ta'm e guilass) van die regisseur Abbas Kiarostami en The Eel (Unagi) van Shōhei Imamura. Die fees is geopen met Luc Besson se The Fifth Element en afgesluit met Absolute Power van Clint Eastwood. "1997 Cannes Film Festival Diaries" (in Engels). Geargiveer vanaf die oorspronklike op 7 Oktober 2015. Besoek op 14 Desember 2013. "CANNES FESTIVAL 1997". Geargiveer vanaf die oorspronklike op 7 September 2013. Besoek op 10 Desember 2013. "Cannes, France, 1997" (in Engels). Geargiveer vanaf die oorspronklike op 3 Februarie 2019. Besoek op 10 Desember 2013. "Cannes Film Festival Announces the 1997 Lineup". The New York Times (in Engels). 23 April 1997. Geargiveer vanaf die oorspronklike op 23 April 2016. Besoek op 10 Desember 2013.


Lanuginella is 'n genus van sponsdiere uit die klas van die Hexactinellida. Lanuginella pupa Schmidt, 1870


Die Krieketwêreldbeker 1999 (Engels: 1999 Cricket World Cup; Nederlands: Wereldkampioenschap cricket 1999), amptelik bekend as die IKR Krieketwêreldbeker 1999, het van 14 Mei tot en met 20 Junie 1999 in Engeland, Skotland, Ierland, Nederland en Wallis plaasgevind. Dit was die sewende krieketwêreldbeker in internasionale eendagkrieket (EDI) wat deur die Internasionale Krieketraad (IKR) aangebied is en die vierde in Engeland. Dié land het voorheen die toernooie van 1975, 1979 en 1983 gehuisves. Twaalf nasionale krieketspanne het aan die Krieketwêreldbeker 1999 deelgeneem, waartydens 42 wedstryde gespeel is. Die spanne is in twee groepe van ses spanne elk verdeel, waarvan elke span een keer teen al die ander spanne van die groep gespeel het. Die boonste drie spanne van elke groep het hierna vir die Super Ses gekwalifiseer, waarvan weer die boonste vier spanne vir die halfeindrondte gekwalifiseer het. Elke wedstryd het uit 50 boulbeurte per span bestaan. Australië wen op 20 Junie met 8 paaltjies teen Pakistan op Lord’s in Londen en het sodoende hul tweede titel ingepalm. Australië het daarmee die eerste land geword wat die nuwe permanente krieketwêreldbekertrofee verower het; vir die vorige toernooie is verskeie trofeë oorhandig.


Hoewel duisendpote (klas Diplopoda) bekend is vir hulle groot aantal pote, het die langste duisendpoot slegs 200 paar pote, terwyl die meeste spesies van hierdie klas nog minder pote het. Die kleinste spesie van die duisendpote is slegs 2 mm lank, terwyl die langste duisendpoot sowat 300 mm lank kan word. Duisendpote en honderdpote (Ghilopoda) is voorheen saam in die klas Myriapoda geklassifiseer. AI wat hierdie twee diere egter gemeen het, is die feit dat albei wurmagtig is en baie pote het. Die duisendpote en honderdpote word tans in twee afsonderlike klasse, die Diplopoda en die Ghilopoda.geklassifiseer. Hierdie klasse behoort albei tot die phylum Arthropoda Die duisendpoot (Diplopoda) se liggaam bestaan uit 'n kop en 'n romp. 'n Tipiese kenmerk van hierdie diertjie is dat sy rompsegmente twee-twee aanmekaar vergroei is om dubbelsegmente te vorm. As gevolg hiervan het elke dubbelsegment twee paar pote (Diplopoda beteken "dubbelpotiges"). Die duisendpoot het geen pote aan sy kop nie, maar wel 'n paar gelede voelers en soms ook aan weerskante van sy kop groepies enkelvoudige oë.


Es wartet alles auf dich, BWV 187, is 'n kantate van Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Vlugsout is ‘n middel wat gebruik word om mense wat flou geword het weer by te bring en die bewussyn aan te wakker. Die aktiewe bestanddeel van vlugsout is ammoniumkarbonaat. Gewoonlik kom dit voor as wit kristalle. Vir die gerief van en om die reuk meer aanvaarbaar te maak word dit gewoonlik as ‘n vloeistof geparfumeer met laventel- of bloekomolie bemark. Vlugsout is ‘n snel vervlietende sout wat ammoniumgas vrystel. Dit het ‘n skerp prikkelende geur wat die slymvliese van die mond, neus en longe irriteer. Daardeur stimuleer dit die spiere wat die asemhaling beheer. Daarom gebruik atlete vlugsout as ‘n stimulant om hul prestasie te verhoog. Boksers wat uitgeslaan word, gebruik dit om vinnig hul bewussyn te herwin. Die gebruik van hierdie gas in groot hoeveelhede oor ‘n lang tydperk kan vir die mens egter gevaarlik wees. Vroeër dae het vlugsout ook bekendgestaan onder die name hertshoring (hartshorn) en sal volatile. Die woord vlugsout is dus ‘n direkte vertaling uit Latyn: sal is sout en volatile is vlugtig.


Palm Springs (Cahuilla: Se-Khi) is 'n woestyndorp en ontspanningsoord in die Kaliforniese Coachella-vallei. Administratief maak die nedersetting, wat 55 myl (89 km) oos van San Bernardino, 107 myl (172 km) oos van Los Angeles, 123 myl (198 km) noordoos van San Diego en 268 myl (431 km) wes van Phoenix, Arizona geleë is, deel uit van die distrik Riverside County. Die bevolking is in die sensus van 2010 bepaal as 44 552. Met sowat 94 vk myl (240 vk km) is dit die grootste nedersetting in die distrik volgens oppervlakte. Nota: Vir nedersettings in Kalifornië word die terme stad (city) en dorp (town) as sinonieme gebruik. Die munisipale bevoegdhede van nedersettings volgens algemene reg word deur die deelstaat se Government Code (ook California Codes genoem) bepaal.


Springboklaagte is 'n nedersetting in Dannhauser Plaaslike Munisipaliteit in KwaZulu-Natal, Suid-Afrika. "Hoofplek Springboklaagte". Sensus 2011.


Path Farm is 'n nedersetting in Dannhauser Plaaslike Munisipaliteit in KwaZulu-Natal, Suid-Afrika. "Hoofplek Path Farm". Sensus 2011.


Chamorro (Finu' Chamoru) is 'n Maleis-Polinesiese taal wat saam met Engels die amptelike tale van die twee eilandgebiede van die Verenigde State, Guam en die Noordelike Mariana-eilande, vorm. Die tekste van Guam en die Noordelike Mariana-eilande se volksliedere, Fanohge Chamoru en Gi Talo Gi Halom Tasi onderskeidelik, is in Chamorro. Hoewel die Mariana-eilande tot Mikronesië behoort, is Chamorro nader verwant aan die tale van die Filippyne, Indonesië en Maleisië. Taalkundiges klassifiseer Chamorro as 'n Austronesiese taal wat net een van twee inheemse tale van Mikronesië is, wat nie tot die Oseaniese tak van dié taalfamilie behoort nie, die ander is Palauaans. Die meeste taalkundiges stem ooreen dat Chamorro en Palauaans tot die Soenda-Sulawesi-taalgroep behoort en daarmee verwant is aan tale soos Balinees, Bandjarees, Indonesies/Maleis, Javaans, Madoerees, Minangkabau en Soendanees. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar. Chamorro het sowat 64 300 moedertaalsprekers, waarvan die meeste op Guam, gevolg deur die Noordelike Mariana-eilande.


Die Elegante hurk-krap (Allogalathea elegans) is 'n valskrap en kom wydverspreid in die Stille- en Indiese oseane voor. In die Indiese Oseaan kom dit vanaf die Rooi See suidwaarts tot by KwaZulu-Natal voor. Die krap word tot 50 mm lank en die lyf is plat en gevorm soos 'n druppel. Die karapaks is vorentoe verleng en die saamgestelde oë staan op steeltjies. Die wyfie is groter as die mannetjie. Die kleur is nie konstant nie en varieer baie maar pas gewoonlik aan by die gasheer. Die krap is oor die algemeen rooi of pers met longitudinale strepe oor die lyf. Die eerste paar bene is korter as die lyf en het knypers vooraan. Dan volg drie pare bene waarmee die krap loop en die laaste paar word onder die lyf ingevou. Dit word gebruik om die kieue skoon te maak. Die kleur van die bene pas by die lyf aan. Fyn haartjies bedek die lyf en bene. Die seedier leef gewoonlik in die takke van 'n veerseester of soms skuil dit onder die basis van die seester. Die seedier vreet plankton soos sy gasheer. Die spesie is seldsaam.